Urretxuko Udala - Berriak - Results from #60\nKaixo Udal Aldizkaria\nIparragirre kalearen suspertzea\nFamilia eta adin txikikoak\nElkarteak eta GKE\nLehiaketak eta bekak\nJaiak eta feriak\nXabier Ormazabal beka\nZaharrenen ahozko altxorra\nTokiko Ekintza Plana\nFeriak eta azokak\nSanta Barbara ingurunea\nNatura eta ibilbideak\nIrimoko magalean ibilbideak\nEuskal Herriko Mineralak\nLourdesko Amaren Eliza\nTourseko San Martin Eliza\nSanta Barbarako baseliza\n29 Apirila 2016\nEuskaraz, pozik gainera!: sariak banatu dira\nAtzo eguerdian banatu ziren “Euskaraz, pozik gainera!” kanpainari lotutako sariak Zelai Arizti kultur etxean. Urretxu, Zumarraga eta Legazpiko agintariak eta euskara elkarteetako ordezkariak banatu zituzten 50 euroko erosketa txartelak, herri bakoitzetik 10 txartel, beste horrenbeste dendatan erosketa egiteko.\n27 Apirila 2016\nEuskaraz, pozik gainera!: sari banaketa\nUrola Garaiko udalek antolatuta, Euskaraz, pozik gainera! lemapean argazkiz betetako mosaiko bat osatu da, eta partaideen artean erosketa-txartelak zozketatu dira, Urretxu, Zumarraga eta Legazpiko hainbat establezimendutan gastatzeko. Erosketa-txartel horien banaketa apirilaren 28an (osteguna) egingo da, 13:30ean, Zelai Arizti kultur etxean. Zorionak saridun guztiei!\nGu ere bertsotan: jaialdia\nApirilaren 29an, ostirala, bertso-antzerkia eskainiko digute bi herriotako ikastetxeetako LH-4 eta 5. mailako ikasleek, eta “Gu ere bertsotan” ekimenaren bitartez ikasturtean zehar ikasitakoa eta egindakoa azalduko digute. Hurrenez hurren, arratsaldeko 17:00etan eta 18:15ean izango dira hitzorduak, Zelai Arizti aretoan.\n01 Martxoa 2016\nMintzalaguna: ikasturte erdiko bilkura\nUrretxu eta Zumarragako “Mintzalaguna” egitasmoko partaideak ikasturte erdiko bilkura egin zuten otsailaren 26an, ostirala, Gorribide elkartean. Lehiaketari dagokionez, hamar galdera erantzun dituzte mintzalagunek, eta galdera guztiak ondo erantzun dituzten taldeen artean 100 euroko zozketa egin da. Elorri taldea suertatu da oraingoan saridun.\n22 Otsaila 2016\nIrakurle taldearen bilkura: J. L. Otamendi\nUrretxu- Zumarragako euskarazko irakurle taldeak 2015-2016 ikasturteko bosgarren bilkura egingo du otsailaren 24an, asteazkena, arratsaldeko 19:00etan. Bilkura Zelai Arizti kultur etxean izango da. Jose Luis Otamendi idazlearen “Euri Kontuak” liburua izango dute aztergai taldekideek.\n01 Otsaila 2016\nPasa den igande arratsaldean jokatu zen Mingainluze lehiaketaren azken saioa. Zortzi talde finalistak gogo betez aritu ziren lanean; ordu eta erdi pasatxo jardun ondoren, MINGAINMOTZ taldea suertatu zen irabazle, hain zuzen ere lehiakide hauek: Eider Lesaka, Jone Etxeberria eta Sara Boukhalfa. Zorionak hiruroi. Sari banaketarekin eman zitzaion amaiera.\n26 Urtarrila 2016\nIrakurle taldearen bilkura: I. Goikoetxea\nUrretxu- Zumarragako euskarazko irakurle taldeak 2015-2016 ikasturteko laugarren bilkura egingo du urtarrilaren 27an, asteazkena, arratsaldeko 19:00etan. Bilkura Zelai Arizti kultur etxean izango da.\nMingainluze lehiaketa: finala\nPasa den asteburuan, larunbatean eta igandean, emozioz betetako final aurrekoak jokatu ondoren, zortzi taldek lortu dute final haundirako txartela, datorren igande honetan, urtarrilaren 31n, jokatuko dena. Hitzordua, 17:00etan, Labeaga aretoan.\n6 orria 6 orritik\nWeb orri honek cookieak erabiltzen ditu, zure erabiltzaile esperientzia hobetzeko dira.\nNabigatzen jarraituz gero, onartu egiten duzu gure cookie politika. Informazio gehiago


Nekazaritzako elikagaien hondakinek bioerregaiak lortzeko balio dute | Consumer\nNekazaritzako elikagaien hondakinek bioerregaiak lortzeko balio dute\nAINIAk zitrikoen mamitik biogasa lortzeko lan egiten du\nValentziako Parke Teknologikoan, joan den astean, Elikagaien Hondakinak Aprobetxatzeko Europako I. Biltzarra egin zen, eta arlo horretan martxan dauden ildo nagusiak azaldu ziren.\nZentro britainiar batek tipulak eta txanpinoiak prozesatzeko industrien hondakinak baliatzen ditu konposatuak lortzeko, baratzezaintzako laboreetan onddoen erasoak saihesteko. Konpostarekin nahastu eta lurrean zabaldu. Ongarritzeaz gain, gaixotasunak saihesten ditu.\nBestalde, Nekazaritzako Elikagaien Institutu Teknologikoak (AINIA) proiektu berri bat aurkeztu zuen biltzarrean, hondakin zitrikola eta abeltzainen biogasa lortzeko. AINIAren arabera, bi gauzak nahastuz (%40 hondakin zitrikoak eta %60 animalien zaborra) eta oxigenorik gabeko hartzidura-prozesu baten eraginpean jarriz, 350 kilowatt/h biogas sortzen dira tona bakoitzeko.\nAsturiasen, enpresa bat biogasa lortzen ere ari da, Nalonen arroan dagoen hozkuntzako hiltegi bateko hondakinetatik, araztegi industrial bateko lohietatik eta esne-industriako hondakinetatik abiatuta.


Mailegua - gkz-csc - Gizarte eta Komunikazio Zientzien Fakultatea - UPV/EHU\nMailegua: ikus-entzunezko ekipoen mailegu-zerbitzua\nErabilera: Materialaren mailegutza .\nKokapena: 0. solairuan. Maileguaren kokapen planoa ikusi.\nTelefonoa: 94 601 5778\nCovid-19: Erabiltzeko arauak\nArauak deskargatu. (pdf, 3,98 Mb)\nDeskargatu 2020-2021 ikasturteko ekipoen inbentarioa. (pdf, 1,17 Mb)\nDeskargatu Maileguaren protokoloa. (pdf,101 Kb)\nEgutegia eta ordutegia (2020-2021 ikasturtea):\n1. lauhilekoa: 2020ko irailaren 7tik abenduaren 18ra\nOrdutegi hau martxan jarriko da urriaren 15ean.\nOrdutegi hau aldizka berrikusiko da gaurko osasun egoera kontuan hartuta.\nDeskargatu Maileguaren ordutegia. (pdf, 89 Kb)\nEkipoak itzultzeko: 12-13\nEkipoak jasotzeko: 13.45-14.45\nEkipoak jasotzeko: 16:00-17:00\nEkipoak itzultzeko: 19:15-19:45\nEkipoak jasotzeko: 13:00-14.00\nEkipoak itzultzeko: 18:30-19:00\nCovid egoeragatik eta Mailegu zerbitzuan egondako moldaketaren ondorioz, erreserbetan irakaskuntzari lotutako jarduerak lehenesteko dira.\nR&R aplikazioan sartu\nBideoturoriala: R&R aplikazioa nola funzionatzen du\nMailegu zerbitzuak bere funtzionamendua gaurko egoerara moldatu behar izan du. Honek ahal den neurrian konpotzen saiatuko diren atzerapenak eta murrizketak ekar ditzake.\nZer urrats egin behar ditut ekipoak jaso eta itzultzeko?\nZiurtatu eskuragarri daudela behar dituzun ekipoak.\nEskatu ekipoak jasotzeko txanda bat eta itzultzeko beste bat:\nSakatu esteka honi: https://randr.adm.ehu.es/Cire/Login.aspx eta sartu LDAP erabiltzaile eta pasahitzarekin. Erreserba UPV/EHUko ordenagailuetatik kanpo egin nahi izanez gero, VPN konexioa erabili behar da. Urrunetik sareratzeko VPN zerbitzuari buruzko informazio gehiago.\nR&R> Buscar> Tipo de recurso> 000 Turno -->\nEkipoak itzultzeko, tarteak ageri dira astelehen, ostegun eta ostiraletan, 11:00etatik 12:00etara; eta ekipoak jasotzeko, 13:45etik 14:45era.\nHautatu ekipoak jasotzeko txanda eta ekipoak itzultzekoa. (Ikasleek 5-10 minutuko denbora aukeratu behar dute ekipo jaso edo itzultzeko; eskatzen den ekipo bolumenaren araberakoa izango da denbora hori).\nBuscar>Tipo de Recurso> hautatu nahi den ekipoa (grabagailua, mikrofonoa, argiztapena, Dolly, p2 kamera…)\nGarrantzitsua: Ziurtatu ekipoa erreserbatzeko eskaeran agertzen diren "fecha/hora de inicio" eta "fecha/hora de fin" bat datozela txandetarako hautatu dituzun datekin.\nEgiaztatu 3 erreserbak eginda dituzula (jasotzeko txanda, itzultzeko txanda eta materialarena, txanden ordutegien barruan hasi eta amaituko dena).\nBidali mezu elektroniko bat dagokion irakasleari eskaera baimentzeko R&R-n eta ekipoak jaso ahal ditzazun. Irakasleak aplikazio beraren bitartez baimenduko du erreserba entregatze data baino 48 ordu lehenago, gutxienez.\nEskatutako ekipoa eman ezin bada, erabiltzaileari jakinaraziko zaio, arrazoia azalduta eta alternatiba bat eskainita.\nEskatutako ekipoa jasotzeko, ikasleak unibertsitateko txartela edo NANa aurkeztu beharko du, eta eskaera egin duen pertsonari bakarrik entregatuko zaio.\nIkaslearen ardura da Mailegu Zerbitzua utzi aurretik ekipoa aztertzea.\nErreserba formalizatzeak eta jasotako materialaren onespenak erabiltzaileak ekipamenduaren erabilera egokiaren ardura bere gain hartu eta Protokoloan ezarritako baldintzak onartzen dituela dakar berarekin. Deskargatu Maileguaren protokoloa. (pdf, 101 Kb)\nOharra: Mailegua itxita badago ordutegi hauen barruan jarri harremanetan Multimedia Teknikariekin Mailegura sartzeko atean jartzen duen telefonoaren edo ohiko telefonoen bitartez.\nIkasle batzuk Maileguan ekipoak hartzen\nIkasle batzuk praktikak egiten Fakultateko ikus-entzunezko ekipoekin


Eneko Ibarguren: "Zilegia izan den lana epaituko dute irailean" - Uztarria (Azpeitia)\n2019ko ira. 2a, 09:17\n"ETAren espetxe frontea" osatzea leporatuta, eta 11/13 sumarioaren barruan, Eneko Ibarguren eta beste 46 lagun epaituko dituzte irailean hasita, Espainiako Auzitegi Nazionalean. Uztarria herri aldizkariaren 219. zenbakian Ibarguren elkarrizketatu du luze, Julene Frantzesena kazetariak.\nEneko Ibarguren. (Julene Frantzesena) Ikusi haundiago | Argazki originala\nHerrira mugimenduko kide izateagatik atxilotu zuten Eneko Ibarguren (Azpeitia, 1979), eta irailetik aurrera Madrilera joan beharko du, "ETAren espetxe frontea" osatzea leporatuta epaituko baituzte bera eta beste 46 lagun. Non epaituko duten badakien arren, epaiketaren atarian baikor da azpeitiarra.\n2013ko irailean atxilotu zintuzten. Sei urte pasatu dira ordutik. Zer nolakoak izan dira urte hauek?\nAtxilotu eta gero, behin-behineko askatasunean utzi gintuzten libre. Bi astez behin joan behar izaten dugu sinatzera eta Espainiako estatutik ateratzeko debekua daukagu. Atera nahi dugunean, baimena eskatu behar izan dugu. Nire arreba eta iloba Hendaian [Lapurdi] bizi dira, eta haiengana joan nahi izan dudan bakoitzean, hilabete lehenago baimena eskatu behar izan dut. Horrek baldintzatu egin nau. Beti izan dut presente egunen batean epaiketa izango nuela, baina sei urteotan ohiko bizimodua egin dut: lanera joan naiz, Elkar-ekin taldean militatu dut, lagunekin egon naiz, nere proiektuak gauzatu ditut... Bestela ere egingo nituzkeen gauza berak egin ditut.\nPresoen eskubideen defentsan egindako lanagatik epaituko zaituzte. Zer esan nahi du horrek zuretzat?\nZilegia izan den eta den lan politiko bat epaituko dute irailean hasiko den epaiketan. Adierazpen askatasuna, biltzeko eskubidea, antolatzeko eskubidea... Oinarrizko eskubide horiek epaituko dituzte, baita espetxeetan dauden presoekiko elkartasuna antolatzea ere. Zentzu horretan, Espainiako Estatua izanik, ez da berrikuntza epaitzera doazena.\nHerrirako kide izateagatik atxilotu zintuzten. Zein zen Herriraren egitekoa?\nHerriraren lana zen preso eta deserrian zeuden herritarrekiko elkartasuna antolatzea, eta bestalde, horien herriratzearen alde lan egitea. Herriraren lana erabat publikoa izan zen. Herrira sortu genuenean, Euskal Herri osoko 200 herri eta auzo baino gehiagotan antolatu ginen, eta mobilizazio handiak antolatu genituen. Harreman dinamika zabala izan genuen eragile sozialekin, sindikatuekin nahiz alderdi politikoekin. Aipatzekoa da, alderdi politikoei dagokienez, guztiekin izan genituela harremanak, Bildutik PPra.\nZergatik batu zinen Herrira mugimendura?\nNiretzat jarrera naturala izan da presoekiko elkartasuna antolatzea, presoen aldeko mobilizazioetan parte hartzea eta abar. Herriraren sorreran zuzenean parte hartu nuen, une hartan era hartako mugimendu berri eta eraginkor bat behar zela argi nuelako. Uste nuen Herrira izan zitekeela mugimendu hori, eta buru-belarri aritu nintzen sorrera prozesuan parte hartzen.\nPresoen gaia gertutik bizi al duzu?\n18-19 urte nituela hasi nintzen presoak bisitatzen. Gerora, nire inguruan hainbat lagun izan dira preso, bai kuadrillakoak, bai familiakoak, bai militantzian oso hurbil izan ditudan pertsonak. Kartzelak presentzia handia izan du nire bizitzan, eta azken urteetan bisita pila bat egitea egokitu zait, hala nola Puertora [Espainia], Parisera eta beste hamaika lekutara; orain dela bi aste egin nuen azken bisita. Kilometro ugari egin ditut, fisikoki eta ekonomikoki galera handia eragiten dute horiek, baina jaso ere, asko jasotzen da. Horrekin geratzen naiz.\nNola eragin dizu Euskal Herriko gatazkak?\nTxikitatik izan du eragin handia nigan. Gure familian beti hitz egin izan da asko, bai arazo politikoez, bai arazo sozialez. Nik etxetik dakarkit politizazio puntu hori, nahiz eta une askotan ikuspuntu desberdinak izan ditugun eta asko eztabaidatu dugun familiako kideok. Gero, gaztea nintzela hasi nintzen mugimendu sozialetan eta politikoetan parte hartzen. Garai zehatz batzuetan antolakunde politikoetan parte hartzen genuen pertsona asko edozein egunetan atxilotuak eta torturatuak izatearekin mehatxatuta egon ginen. Mehatxu hori bete-betean egokitu zitzaion gure belaunaldiko pertsona askori. Jende pila bat egon zen presio egoera horretan, baina gaiaz ez da batere hitz egiten. Pertsona asko atxilotu eta torturatu zituzten, eta beste asko ez. Baina azken horiek ere jasan zuten jazarpena, eta egoera hori luzatzeak herritar askorengan izan ditu ondorioak eta utzi ditu minak. Hitz egiten ez den errealitate bat da, ondorioak utzi dituena eta guk oso presente bizi izan duguna. Guretzat oso ohikoa zen kalez jantzitako poliziak kalean edo etxe aurrean sumatzea, horiek autoan atzetik jarraitzea, kontroletan denbora luzez egotea... Egoera oso itogarria zenean, lagunen etxera-eta joaten ginen gaua pasatzera, tortura eta espetxea ekiditeko. Ondoren, gutxien espero nuenean atxilotu ninduten, eta zorionez, ez ninduten torturatu.\nGatazkaren parte izan zara, beraz?\nBai, izan naiz eta naiz. Jazarpen politikoa bizitzen ari naiz epaiketa honekin. Gatazkak min asko utzi ditu, leku askotan, eta ez ditut begiak ixten gertatu den guztiaren aurrean. Iruditzen zait min guzti-guztiak errekonozitu behar direla, baina oraindik oso urrun gaude egoera horretatik.\nIrailean izango da zuen aurkako epaiketa. Nolako prozesua izango dela aurreikusten duzue?\nIrailaren 16an hasiko da Espainiako Auzitegi Nazionalean, Madrilen. Printzipioz hogei auzi-saiotarako datak jarri dituzte, eta epaiketa abenduan bukatzea aurreikusten dugu. Dena den, akordioren bat balego, posible da egun bakar batean bukatzea epaiketa. Momentuz, ez da erraza aurreikuspenak egitea. Akusazioari dagokionez, tortura erabili duen, komunikabideak itxi dituen eta Altsasuko gazteak espetxean sartu dituen estatu batek epaituko gaitu; hara goaz, eta nahiz eta Espainiako justiziak oso sinesgarritasun gutxi izan Euskal Herrian, min asko egiten jarraitzen du. Horri aurre egitea dagokigu.\nHain zuzen ere, 47 lagun erakunde terroristako kide izatea leporatuta epaituko zaituztete...\nGure lana erabat publikoa izan da, erabat politikoa eta zilegia. "ETAkoak zarete" akusazioa egiten digutenean, guk defentsiban jarri behar dugunaren sentipena daukat; hala ez garela justifikatzen aritu behar dugula dirudi. Baina gure lana publikoa izan da, jendearekin egin dugu lan, herritarren eta komunikabideen aurrean, eta hori horrela izanik, ez dut sentitzen nire burua justifikatzeko beharrik.\nMakroepaiketa berean sartu dituzte presoen hainbat babes talde, hala nola Herrira, abokatuak, Etxerat, Jaiki Hadi... Nolatan sartu dituzte talde edo eragile horiek denak zaku berean?\nLau polizia operazioren ondorioa da makroepaiketa. Presoen eremuan lan egiten genuen eta funtzio desberdinak genituen pertsonak epaituko gaituzte. Ni, adibidez, Herrirakoa nintzen, baina talde gehiago ere epaituko dituzte: lan eta defentsa juridikoa egiteaz arduratzen ziren abokatuak; presoen osasun fisikoa eta psikologia artatzen zuten Jaiki Hadiko psikologoak; presoen senideei begira lan egiten duten Etxerateko kideak; eta bitartekariak, une hartan hasi nahi zen prozesuan EPPKren eta kanpoko eragile politikoen arteko harremanez arduratzen ziren kideak. Denok presoen gaiak lotzen gaitu, eta horregatik epaituko gaituzte batera.\nEpailearen autoan irakur daitekeenez, ez dute lotura zuzenik aurkitu "ETAren espetxe fronte" deitu dutenaren eta ETAren artean.\nBetiko kontua da: ke asko saltzen dute, baina froga zehatzak behar dira akusazioak baieztatzeko. Errazena da izugarrizko operazioak eta mediatikoki ikaragarrizko albisteak egitea, baina gero kasu askotan ikusi dugu halako akusazioen atzean zegoena kea bakarrik zela.\nZuen kasua ere horrekin lotzen duzu?\nBai. Niri agerraldiak antolatzea, bilkuretan parte hartzea, komunikazio lantaldeko kide izatea eta antzekoak egozten dizkidate; lan politikoari lotutako akusazioak dira.\nUrteak dira euskal herritarren aurkako makroepaiketarik egin ez dela. Egoera aldatu egin da azken urteetan. Anakronikoa ez al da berriz ere halako epaiketa bat egitea eta 47 lagun epaitzea?\nAzken asteetan asko ari naiz entzuten "garai honetan epaiketa hau lekuz kanpo" dagoela. Ados egon edo ez, guk lan politikoa egin dugu, eta lan politiko hori zilegi da; baina zilegi da orain, eta zilegi zen orain dela hamabost urte. Barrua mugitzen didan gauza bat da hori. Gogorarazi nahi dut 2007-08an Amnistiaren Aldeko Mugimenduko kide ugari epaitu zituztela, eta haiei zortzi eta hamar urte bitarteko espetxe zigorrak ezarri zizkietela. Haiek egin zuten lana ere presoen ingurukoa izan zen, desberdintasunak desberdintasun. Lan hura ere zilegia zen, eta espetxe zigor ikaragarri gogorrak jaso zituzten. Batzuetan epaiketa politikoen artean ezberdintasunak egin direnaren sentipena daukat, garaiaren arabera, nor epaituko dutenaren arabera. Pertsonalki ez nago ados ezberdintasun horiek egitearekin.\nZuei ere kartzela zigor altuak eskatzen dizkizuete. Zuri, zehazki, hamahiru urte eta sei hilabetekoa.\nGuretzat ere sorpresa izan da espetxe zigor eskaera altuak egin izana, baina estatu autoritario batean bizi gara, eta edozer espero daiteke harengandik. Azken urteetan nahiko baikor egon naiz pertsonalki, baina hankak lurrean izaten saiatzen naiz. Beldurra hor dago, zigor eskaera oso handia delako, badakidalako non epaituko nauten eta badakidalako Auzitegi Nazionalaren izaera erabat politikoa dela. Askotan, irizpide juridikoekin baino egoera politikoaren arabera jokatzen du Auzitegi Nazionalak, eta horrek sortzen du beldurra.\nEspetxe zigorraz gain, inhabilitazioa eta isuna ere eskatzen ditu fiskalak zuentzat. Horrek ere eragin zuzena izan dezake zuen bizitzetan, ezta?\nBai, horiek ere hor daude. Nire kasuan, adibidez, irakaskuntza publikoan lan egiten dut, eta inhabilitazioak kalte handia egingo lidake.\nEpaiketaren hasiera data gertu da. Nola zaude?\nOrain arte, oso lasai egon naiz eta kontu honek ez dit buruhauste handiegirik eragin nire bizitzan. Data gerturatzen ari den heinean, pixka bat urduriago sentitzen naiz. Ondo nago, baina egun batzuetan hauskorrago sentitzen naiz emozionalki. Dena den, hankak lurrean izaten saiatzen naiz; baikor nago, baina aldi berean, badakit non epaituko nauten. Jende bikaina dut inguruan, eta horrela dena da errazagoa.\nNolakoa da pertsona baten egunerokoa epaiketaren zama bizkarrean duenean?\nUne honetan oporretan nago, eta egun bakoitza disfrutatzen saiatzen naiz. Jendearekin egoteko ahalegina egiten dut, kirola egin eta irakurri ere bai, telesailen bat ikusten dut, familiarekin eta lagunekin egoten naiz... Bizimodu normala egiten saiatzen naiz. Egia da, dena den, epaiketa lan dezente eskatzen ari zaigula.\n47 auziperatuok batera egin dituzue agerraldiak. Zer aldartetan zaudete kolektibo moduan?\nEpaiketari modu kolektiboan egingo diogu aurre, bai juridikoki, bai politikoki eta bai ekonomikoki. Bakoitzak ditugun aukeren eta indarren araberako ekarpena egingo dugu, baina argi dugu modu kolektiboan emango dugula erantzuna. Horrez gain, bidea herritarrekin egin nahi dugu. Guk ez dugu ahotsik hedabide handietan, ez dugu erakunde nagusien babesik. Prozesu honetan guztian jendea izan da gure aliatu nagusia, eta sentitzen duguna da jenderik gabe gureak egin duela.\nOrain aste batzuk ehunka lagunek eman zizuten babesa publikoki, plazan egin zuten agerraldian. Horrek indarra eman al dizu?\nBai, noski. Orokorrean ari gara babes handia jasotzen, baina bakoitzarentzat berezia da norbere herrian hain babestuta sentitzea. Ilusioa egin zidan hainbeste jende ikusteak.\nEneko Herrian babes taldea ere sortu dute. Zer esan nahi du talde horrek zuretzat?\nOso lan polita ari dira egiten, oso gertu sentitzen ditut lantaldeko kideak, eta egiten duten guztia nirekin kontrastatuta egiten ari dira. Zentzu horretan, zainduta eta errespetatuta sentitzen naiz. Oso harreman ona dugu elkarrekin, eta benetan eskertu nahi diet egiten ari diren lana.


GMail zure beharretara egokitzeko 10 aukera - MUko Informazio Sistemak\nGMail zure beharretara egokitzeko 10 aukera\n.-(e)k idatzia\t 2012/04/25 1\nBada urtebete baino gehiago Mondragon Unibertsitatean Google Apps-era saltoa ematen hasi ginela (hemen azaltzen den bezala).\nBada jende asko korreoa kudeatzeko oraindik Microsoft Outlook erabiltzen jarraitzen duena (aukera hori ere utzi baitugu), baina GMail-ek aukera berri asko eskeintzen dituenez gaurkoan bakoitzak posta elektronikoa bere beharretara moldatzeko eskeintzen dituenen artean gure ustez interesgarrienak izan daitezkeenak ikusiko ditugu, baita horietako bakoitza gure posta elektronikoan jartzeko jarraitu beharreko pausoak ikusi.\nHona hemen gure Top-10a:\nJasotzen dituzun korreoak automatikoki antolatzea nahi duzu? Orduan iragazkiak oso baliagarriak izango zaizkizu:\n2.- Mezu aipagarrienak nabarmendu\nJasotzen duzun korreo guzti horren artean garrantzitsuena nabarmendu nahi duzu? Ikusi nola:\n3.- Txertatu irudiak\nKorreo batetan irudi bat atxikita bidali ordez korreoan bertan erakutsi nahi duzu? Orain baduzu nola!\n4.- Desegin bidalketa\nKorreo bat bidali eta berehala damutu egin zara noizbait? Bai? Ba berriz gertatu ez dadin GMail-en badaukazu segundu batzutan “Desegin” dioen botoi bat jartzea:\n5.- Off-Line modua\nOrdenagailua askotan Internet-erako konexioarik gabe egonda zure korreoa ikusteko nahia izaten duzu? Orain baduzu GMail erabilita offline modua erabiltzea, hurrengo esteka honetan azaltzen den bezala:\n6.-Mahaigaineko jakinarazpenak (Chrome-rako bakarrik)\nOrdenagailuan lanean zaudenean korreo bat noiz helduko zain egoten zara askotan? Google Chrome nabigatzailea erabiliz gero mahaigaineko jakinarazpenak agertuko zaizkizu korreo bat heltzen zaizun bakoitzean.\nHemen irakurri dezakezu aukera hau martxan jartzeko pausoak:\n(Oharra: hau egiteko badago aukera gehiago ere, GMail Notifier esaterako)\n7.- Bidali eta artxibatu\nAskotan korreoak erantzun eta berehala artxibatzen dituzu? Orain bi pausoak aldi berean egin ditzazkezu!\n8.- Email-ak beste posta elektroniko baten izenean bidali\nZure izenean ez doazen emailak bidali behar izaten duzu sarritan? Orduan aukera hau ondo etorriko zaizu:\n9.- Irakurri gabeko mezu kopurua ikonoan\nNabigatzailean fitxa bat baino gehiago izaten dituzu eta GMail-en fitxan irakurri gabeko mezu kopurua ikusi nahi duzu? Hemen daukazu hori egiteko modua:\n10.- Mail Googles\nEta bukatzeko aukera bitxi bat: astebururen baten ordu txikitan parranda bota ondoren etxera itzuli eta bidalitako postaren batetaz damutzen zara? Google-ek horrelakoak ekiditzeko sistema dauka zuretzat! 😀\nEta zuk, zeintzuk erabiltzen dituzu?\nGMail-erako 5 trikimailu (agian ezagutzen ez dituzunak) Gmail euskaraz Gmail sigue ¿mejorando? ¿Cómo combinar correspondencia con Gmail?\nEdurne\t on 2012/04/25 at 14:43\nNik erabiltzen dudan beste aukera bat saio hasiera anitza da, hau da, GMaileko hainbat kontu nabigatzaile berdinean aldi berean irekitzeko aukera.


Aurten hasiko dira Goiko Estazioa "askotariko erabileretarako" gune bihurtzeko lanak - Bergara - Goiena.eus\nAurten hasiko dira Goiko Estazioa "askotariko erabileretarako" gune bihurtzeko lanak\nJokin Bereziartua Lizarazu 2019-03-26 17:39\nGoiko Estazioko musika lokalak kanpotik ikusita, duela hilabete eskas ateratako argazkian.\n2016an herritarrekin batera abiatutako ideia lehiaketan oinarrituta, Udal Gobernuaren asmoa da Goiko Estazioaren eremua balioan jartzea. Lanak faseka egin nahi dituzte eta aurten egingo liratekeen lanean artean daude lurra lau jartzea, zoladurak egitea eta umeendako jolas guneak egokitzea. Horretarako, 79.792 euro daude aurreikusita.\nGobernuak askotariko lanak ditu aurreikusita gune horretan: oinezkoendako bidea eta bidegorria banatzea –bidegorria trenbidetik joango litzateke–, iraganean egon ziren eraikinen erreferentzia fisikoa egiteko seinaleak eta marrazketa, musika lokalen alboan autoentzat sarbidea eta aparkalekuak jartzea; informazio panelak jartzea; bi ur iturri instalatzea; picnic-erako mahaiak eta jarlekuak ipintzea; umeendako bi jolas gune sortzea; txakurrekin ibiltzeko gune bat; miradore gune bat; komun publikoak; argiteria ezartzea; bizikletendako aparkalekuak; eta zabor-ontziak jartzea.\nMilioi erditik gora eta, beraz, faseka\nLan horiek, Gobernuaren arabera, 555.159 euroko lizitazio aurrekontua izango lukete, baina asmoa da lanak faseka egitea. Esandako moduan, lehenengo fasean lurra lau jartzea eta drenajeak egitea; zoladura jartzea; eta umeendako jolas jokoak egin nahi dira. Horretarako, 79.792 euro daude aurreikusita, eta aurten egingo dira. Lan horiei dagokien proiektua AT2 enpresa idazten dabil. "Eremu hau eraldatuta, udalerrian aisialdirako gune berri bat lortuko da", diote.


Ni, aita! • ZUZEU\nGogoan dut oraindik “predictor” horietako batek koloretxo hura agertu zuenean. Barrenak astindu zitzaizkidan. Bila genbiltzan. Bagenekien gertatuko zela, baina halere, sentsazio oso berezia da. Autosugestionatua, bai, oraindik ez baita ezer aldatu zure bizitzan, baina suma dezakezu aldaketa badatorrela.\nEta etorri zen. Ederki etorri ere.\nHemen guzti honi buruz hitz egin nahi dut. AITA, bai, aita, izateari buruz. Genero ikuspegia ere sartu nahi nuke, batzutan ongi, bestetan ez hain ongi, ziurrenik. Baina ikasteko prest, iritziak eta bestelakoak entzuteko prest. Baina hemen gizonezko ikuspuntutik idatzi nahi dut, feminismoz beteriko gizonezkotasun batetik, espero, nahi nuke. Gizarte honek ezarri didan aita papera ez baitut onartzen. Ez zait gustatzen. Eta nire kontraesan eta pisu kulturalaren aurka egin beharko dut borroka. Eta askotan kale egin(go) dut, ziur. Baina kale, akats hauen kontzientzia eduki nahi dut, eta hauen kontra borrokatu.\nEz dut izan nahi aita pasiboa, ez dut izan nahi umearen heziketa/egunerokoa amaren ardura dela uste duen horietakoa, eta mezu hau bidaltzen didan gizartearen aurka egin nahi dut: hasi ni neu, familia, ospitaleko medikuak, pediatrak, haurtzandegi, lagun, etab. Oso modu sutilean heltzen da mezu hau, ez pentsa inork aita zuzenean baztertzen duenik… Dena erditzerako ikastaroetan has daiteke, joaten zaren aita bakarra zarela konturatzean, adibidez.\nPaper deserosoa da aitontzat gure estatusa aldatu nahi izatea. Erosoagoa da amari ardura nagusia uztea, dioten instintoa eta amatasun kontzeptuen babespean. Baina kontraesanei eta deserosotasunei aurre egin behar zaie ezer aldatu nahi izanez gero. Eta kasu honetan, zeozer ezberdina jaso nahi badugu aitok, gure pribilejioen aurka egin behar dugu borroka. Eta ez da erraza, batere.\nHeziketa, elikadura, gizarte harremanak, bikotearen egoera berria…zer dakit nik! Hauei guztiei buruz hitz egiten saiatuko naiz, egunerokoan gertatzen zaizkidanetan oinarrituta.\naita, aitatasuna, beldurrak, erronkak, gizartea, iritzia\nAita, 24 orduz eta 7 egunez. Eta gero, bestelakoak...\nSarrerak doan, Bilbao Live jaialditzarrerako!\n6 pentsamendu “Ni, aita!”-ri buruz\nBorja 2015-07-08 21:37\nEskerrik asko zure ekarpen-ildo berriagatik. Aurki aita izango naiz (ez da oso ohikoa “prepapá” hitza, baina guk ere igaro behar dugu prestakuntzazko aldi bat!), eta banerabilen horrelako zerbait egiteko asmoa; denbora eta, batez ere, idazteko gaitasuna falta ditut ordea.\nZure txoko honetan idazten duzuna atsegin handiz joango naiz irakurriaz, baita inoiz edo behin iruzkinduaz ere.\nXabi 2015-07-09 14:15\nZer dela eta Zuzeun Euskal Herria suntsitzeko ofentsiba hau? Gizonak gehiago esklabizatu nahi duzue ea horrela Espainiar eta Frantziar identitate indartsuek jango gaituzten. Gu beti amua jan eta jan…\n“feminismoz beteriko gizonezkotasun”??? Autogorroto honekin zulora goaz bai ala bai.\nKoxkabillutaino 2015-07-09 22:50\nZenbat izenorde dituk, troll horrek? Utzi ZuZeu zikinzeari hire txorradekin.\nXabi 2015-07-10 17:34\nZertxobait bidaiatu izan bazenu jakingo zenuen zein bezatuak diren gizon euskaldunak. Ez, horrek ez du zerikusirik euskal herria desagertzear egotearekin.\nGainera orain guztia ondo dijoa. Prozesua, Bildu, Podemos… Euskal Sobietar Batasuna etortzear dago.\nAne 2015-07-13 22:03\nOso ondo iruditzen zait. Feminismoz beteriko gizonezkotasun hori gustatzen zait;)\nNi, aita 2015-07-14 08:59\nEskerrik asko zuri Borja! eta zorionak aitatasunagatik! “Pre-papá” hitzaren euskal kontzeptua asmatuta egongo da agian, baina bestela, asmatu beharko genuke; hain juxtu horri buruz hitz egin nahi nuke lehen sarrera hauetan, “prepapa” (aurre-aita? ;)) izateaz, eta ondoren seme-alabekin dugun eguneroko bizimoduari buruz (heziketa, egunerokoa, etxea, medikuak, eskola, lana…). Animo asko irekitzear zauden ate berri honen aurrean, gozatu, horrek asko lagunduko dizu eta!\nXabi, ez dut ez ahalmenik eta ez gogorik Euskal Herria suntsitzeko ofentsiba bat burutzeko, eskerrik asko! 😉\nAne, milesker ekarpenagatik, saiatuko naiz, baina batez ere nire kontraesanak biluzian geratuko direla iruditzen zait; oraindik asko dugu esatetik egiterako bidean. Hala ere, saiatuko naiz ongien egiten! 🙂


Mundu mailako amagandiko edoskitze astea - Edikeus\nMundu mailako amagandiko edoskitze astea\nAste honetan, abuztuak 1etik 7ra, mundu mailako amagandiko edoskitze astea ospatzen da, OMS eta UNICEF sustatuta.\nAurtengo kanpainaren leloa “Amagandiko edoskitzea, garapen jasangarriaren gakoa” da eta 17 gako bidez erakutsi nahi du zelan amagandiko edoskitzeak lagundu ahal duen Garapen Iraunkorreko Helburuak lortzen eta zergatik babestu eta bultzatu behar den.\nAmagandiko edoskitzea da haurrak lehenengo 6 hilabetetan behar duen elikagai bakarra. Beste edozein elikagai edo edari, ura barne, kaltegarriak izan daitezke berebiziko garrantzia duen etapa honetan. Amagandiko edoskitzea da haurraren “lehenengo immunizazioa”, ez dago bere parekorik.\nMundu mailako edoskitze astea dela eta, www.ttiklik.eus web gunean edoskitzeari buruz publikatu ditugun artikulu batzuk gogora ekarri nahi izan ditugu:\nEdoskitze naturala, abantailak (gazteleraz)


Julgamento - BASQ1571 - Basque(Navarro-Labourdin)NT - Bíblia Online\nEzteçagula beraz guehiagoric elkar iudica, bainaitzitic hunetan iugemenduz vsat eçaçue, behaztopagarriric batre edo trebucagarriric çuen anayeri eçar ezteçoçuen.\nHi nor aiz berceren cerbitzaria iudicatzen duana? bere Iaunari fermu egoiten edo erorten ciayóc: baina fermaturen dic: ecen botheretsu duc Iaincoa haren fermatzeco.\nEcen eztu igorri Iaincoac bere Semea mundura, mundua condemna deçançát, baina mundua harçaz salua dadinçát.\nNehorc bada etzaitzatela condemna ianean, edo edanean, edo besta egunaren, edo ilhargui berriaren, edo Sabbathoén respectuz:\nEzteçaçuela iudica, iudica etzaiteztençát.\nEzteçaçuela iudica, eta etzarete iudicaturen: ezteçaçuela condemna eta etzarete condemnaturen: barka eçaçue, eta barkaturen çaiçue.\nIaten duenac, iaten eztuena ezteçan menosprecia: eta iaten eztuenac, iaten duena ezteçan iudica. Ecen Iaincoac hura bere recebitu vkan du.\nÇuec haraguiaren arauez iugeatzen duçue, nic eztut iugeatzen nehor.\nEcen nola Aitac baitu vicitze bere baithan, hala eman drauca Semeari-ere bere baithan vicitzearen vkaitea.\nEta bothere eman drauca iugemendu-ere eguiteco, guiçonaren Seme den becembatean.\nEcen cer iugemenduz iudicaturen baituçue, iudicaturen çarete: eta cer neurriz neurthuren baituçue, aldiz neurthuren çaiçue.


Gaitasunak behar dira gazteen langabeziaren aurka borrokatzeko - SPRI\nSPRI / Euskadinnova / Enpresa digitala / Gaitasunak behar dira gazteen langabeziaren aurka borrokatzeko\nGaitasunak behar dira gazteen langabeziaren aurka borrokatzeko\nGazteen enplegua da Garapen Sostengarrirako Agenda 2030 planaren erronketako bat.\nUztailaren 15ean egin zen NBEk antolatutako World Youth Skills Day ekitaldia.\nMundu osoko gazteek helduek baino hiru aldiz aukera gehiago dituzte langabezian egoteko, eta gainera, arrisku handiagoa dute kalitate gutxiagoko lana aurkitu eta lantokian desberdintasun handiagoa jasateko. Eten hori bereziki nabarmena da garapen bidean dauden herrialdeetan, baina baita ere lurralde garatuetan. NBEk dioenez, gazteen langabezia murrizteko funtsezkoa da lan munduaren premiei egokitutako gaitasunak izatea, eta horixe da, hain zuzen, Garapen Sostengarrirako Agenda 2030 planaren erronka handienetako bat.\nGobernuek gazteentzako kalitatezko enplegua bultzatzeko egiten duten ahalegina indartzeko, Nazio Batuek Gazteen Gaitasunen Munduko Eguna ospatu zuten uztailaren 15ean. Topaketa bat antolatu zen NBEren egoitza ofizialean, eta hainbat ekitaldi ere bai, mundu osoko hirietan.\nGazteen langabezia murrizteko estrategiaren barruan, Munduko Bankuak Solutions for Youth Employment proiektua dauka martxan (S4YE); koalizio publiko-pribatu bat da, baliabideak eskaintzeko eta konponbide berritzaileak identifikatzeko. S4YE 2015-2020 plan estrategikoaren giltzarrietako bat da belaunaldi berrien prestakuntza egokitzea, bat etor dadin ekonomia digitalaren eta ezagutzaren ekonomiaren premiekin. Zentzu horretan, gero eta garrantzitsuagoa da informazio eta komunikazio teknologiekin lotutako gaitasunak eta ekintzailetzarako gaitasunak izatea.\nEuropako Batzordeak lehentasuna eman dio etorkizuneko lan merkatura egokitutako ezagutzen arloko prestakuntzari, uste baitu funtsezko tresna dela langabeziaren aurka borrokatzeko. Digital Skills and Jobs koalizioa ekainean abiarazi zen, gizarte digitalerantz aurrera egiteko asmoz. Aliantzak helburutzat dauka talentua sustatzea Europan, erantzuna emateko enplegu eskaera berriei, zeintzuk gero eta estuago lotuta baitaude teknologia digitalekin. Horretarako, gobernuak, sektore pribatua eta hezkuntza mundua inplikatuko dituzten Estatu mailako estrategiak bultzatuko dira, eta 2017aren erdialdea izango da plan nazional horiek garatzeko epemuga.


Gartzea Errandoitz - Wikipedia, entziklopedia askea.\n(«Gartzea Fernandez» orritik birbideratua)\nArtikulu hau Gaztelako kondeari buruzkoa da; Iruñeko apezpikua gaitzat duena beste hau da: «Gartzea Errandoitz (apezpikua)»\nMedinaceli, 995eko ekainaren 29a\nAntso Gartzea I.a\nGartzea Errandoitz edo Gartzea I.a Gaztelakoa —latinez: Garsea Fredinandez; gaztelaniaz: García Fernández—, ezizenez Esku Zurietakoa (Burgos, 938 - Kordoba, 995eko ekainaren 29a) Gaztelako bigarren konde burujabea (970-995) izan zen.\nAma Antsa Iruñekoa eta aita Errando Ontzaluitz kondea izan zituen, nahiz eta de iure Leongo Erresumapean izan de facto autonomoa izan zen. Kordobako kaliferria erasotuz bere lurrak handitu zituen. Horretarako estruktura-soziala ere aldatu zuen, 974an Castrojerizeko bilauei zaldizko bat armatzearen ordez nobleteria estatusa proposatu zielako.\n960an Gartzeak Raimundo II.a Ribagortzakoaren alaba zen Ava Ribagortzakoa ezkondu zuen. Zazpi seme-alabak izan zituzten:\nMaior Garzeitz, Raimundo III.a Pallars-Jussàkoa ezkondu zuena.\nAntso Garzeitz, Gaztelako kondea.\nOntzalu Garzeitz (979an hilda)\nAlbira Garzeitz Gaztelakoa, Bermudo III.a Leongoa ezkondu zuena.\nTota Garzeitz, Antso Gomitz Saldañakoa ezkondu zuena.\nOneka Garzeitz, Almanzor ezkondu zuena.\n↑ Erdi Aroan Errandoren patronimikoa Errandoitz zen. XVI. mendeko Ibarguen-Cachopin kronikan ere agertzen da.\nAntso Garzeitz I.a Gaztelakoa\nOrriaren azken aldaketa: 1 apirila 2018, 14:45.


Bertso saio biribila ospatu dute kiroldegian | danbolin\nBertso saio biribila ospatu dute kiroldegian\nGiro ezin hobea nagusitu zen atzo, igandea, Erniarraitzek eta Udalak elkarlanean antolatutako bertso saioan. Hamarnaka lagun elkartu ziren kiroldegiko harmailatan eta gogotsu entzun zituzten Alaia Martin, Amets Arzallus, Jone Uria, Unai Iturriaga, Oihana Iguaran eta Aitor Salegiren bertsoak.\nBertso Urtie egitasmoaren baitan antolatu zuten atzoko saioa. Hurrengo saioa, Azkoitian izango da, hilaren 28an, Elkargunean. Lau bertsolari arituko dira bertsotan oholtza gainean: Amaia Agirre, Andoni Egaña, Julene Iturbe eta Beñat Gaztelumendi. Gai jartzaile lanetan, berriz, Maite Berriozabal arituko da. Saiorako sarrerak Azkoitiko Udalaren webgunean eta Entradium plataforman eskura daitezke.\nBertso urtie egitasmaoren barruan, bertso saioa izango da hilaren 21ean Zestoan\nPrevious Article Aixa kobazulora irteera egin dute Arroabetik\nNext Article Mahai-jolasetan aritu dira 'Euskara gozatu nahi dut' kanpainaren barruan


24V mini dc mediku eskuilerik gabeko haizagailua\nWonsmart 60mm 7kpa 24V-ko lasai 24V mini dentsitate gabeko hausgailu egokia aire kuxinetarako makina / erregai pilak / CPAP / Bipap / haizagailua bezalako ekipamendu medikoetarako.\nAplikatu daitezkeen industriak: Fabrikazio planta, ekipamendu medikoa\nModelo zenbakia: WS7040AL-24-V200\nProduktuaren izena: 24V mini mediku dc eskuilerik gabeko haizagailua\nneurria: D60 * H40mm\nBizitza denbora (MTTF):> 10.000 ordu\nPresio estatikoa: 7,6kPa\nWS7040AL-24-V200 haizagailuak 16 m3 / h-ko aire-fluxua gehienez 0 kpa-ko presioan eta gehienez 6,5kpa-ko presio estatikoan lor dezake. 4.5kPa erresistentzia% 100 PWM ezartzen badugu, eraginkortasun maximoa du. Beste karga puntu baten errendimendua PQ kurba azpian aipatzen da:\n(1) WS7040AL-24-V200 haizagailua eskuilarik gabeko motorrekin eta NMB boladun errodamenduen barruan oso bizitza luzea dela adierazten du; Haizagailu honen MTTF 20.000 ordutik gora irits daiteke 20 C graduko ingurumen tenperaturan.\n(2) Haizagailu honek ez du mantentze-lanik behar;\nHaizagailu hau aire kuxinetarako makina, CPAP makina eta haizagailuetan erabil daiteke.\n(1) Haizagailu honek CCW norabidean bakarrik funtziona dezake. Alderantzizko korridorearen noranzkoan ezin da airearen norabidea aldatu.\n(2) Iragazi sarrerara, putzua hauts eta uretatik babesteko.\n(3) Ingurumeneko tenperatura ahalik eta baxuena izan dadin haizagailuaren bizitza luzeagoa izan dadin.\nA: 10 urte baino gehiago daramatza Brushlees DC blowerean espezializatutako fabrikatzaile profesionala eta gure ekoizpena bezeroei zuzenean esportatzen diegu.\nA: Normalean, aurrekontua bezeroari bidaliko diogu zure kontsulta jaso eta 8 orduko epean.\nZer da Brushless DC motor elektrikoa?\nEskuilarik gabeko DC motor elektrikoa (BLDC motorra edo BL motorra), elektronikoki kommutatutako motorra (ECM edo EC motorra) edo DC motor sinkronoa ere deitua, korronte zuzeneko (DC) energia elektrikoaren hornidura erabiltzen duen motor sinkronoa da. Begizta itxiko kontrolagailu elektronikoa erabiltzen du DC korronteak motorreko bobinetara aldatzeko espazioan modu eraginkorrean biratzen duten eta iman iraunkorreko errotoreak jarraitzen dituen eremu magnetikoak sortuz. Kontroladoreak DC korronteko pultsuen fasea eta anplitudea doitzen ditu, motorraren abiadura eta momentua kontrolatzeko. Kontrol sistema hau ohiko motor elektriko askotan erabiltzen den kommutadore mekanikoaren (eskuilak) alternatiba da.\nEskuilarik gabeko motor sistema baten eraikuntza iman iraunkorreko motor sinkronoaren (PMSM) antzekoa izan ohi da, baina errezelentzia aldatuko motorra edo indukziozko (asinkronoa) motorra ere izan daiteke. Neodimio imanak ere erabil ditzakete eta kanpoko ibilgailuak izan daitezke (estatorra errotoreak inguratzen du), lasterkariak (errotorea estatorrez inguratuta dago) edo axialak (errotorea eta estatorra lauak eta paraleloak dira). \nBrotxarik gabeko motor batek eskuilatutako motorrekiko abantailak potentzia-pisu erlazio handia, abiadura handia, abiadura (momentuko bira / min) eta bere momentuko kontrola, eraginkortasun handia eta mantentze-lan txikia dira. Eskuilarik gabeko motorrek ordenagailuko periferikoak (disko unitateak, inprimagailuak), eskuko tresna elektrikoak eta hegazkin modeloetatik hasi eta automobiletara bitarteko ibilgailuak bezalako lekuetan aurkitzen dituzte aplikazioak. Garbigailu modernoetan, eskuilarik gabeko DC motorrek gomazko gerrikoak eta engranaje-kutxak zuzeneko diskoaren bidez ordezkatzea ahalbidetu dute.\nAurreko: 12V dc brushless mini haizagailua\nHurrengoa: 24V aireztagailu elektriko txikia\nPresio Handiko Haizagailua Cpap\nPresio altuko Cpap haizagailua\nZarata txikiko CPAP haizagailua\n12V dc brushless mini haizagailua\n12V DC abiadura handiko aire putzagailu elektrikoa\n12V dc abiadura handiko haizagailua\n24Vdc brushless mini haizagailu haizagailua\n24 V presio altuko aire txikiko haizagailua


2019ko Bai Euskarari sariak, Bordatxo jatetxea, ABB Niessen eta Mertxe Mugikarentzat | Euskal Herria | Naiz\n2019 URR. 24 - 16:35h\n2019ko Bai Euskarari sariak, Bordatxo jatetxea, ABB Niessen eta Mertxe Mugikarentzat\nBordatxo jatetxea, ABB Niessen eta Mertxe Mugika saritu ditu aurten Bai Euskarari Elkarteak, «euskarari eta euskararen unibertsoari argia, energia eta indarra emateagatik». Antolatzaileek adierazi dutenez, «euskaraz lan egin eta euskaraz bizi nahi dugunontzat erreferente dira sarituak».\n2019ko Bai Euskarari sariak banatu dituzte. (Jon URBE / FOKU)\nAurtengo Bai Euskarari sariak iragarri dituzte eta Deustuko Bordatxo jatetxea, ABB Niessen eta Mertxe Mugika dira sarituak.\nBai Euskarari Ziurtagiriaren proiektuak 19 urte bete berri dituen honetan, administrazioen ordezkaritza zabala egon da ekitaldian: Miren Dobaran, Lakuako Hizkuntza Politikarako sailburuordea, Gipuzkoako Hizkuntza Berdintasuneko zuzendari Garbiñe Mendizabal, Arabako Foru Aldundiko, Udalbiltzako eta Batzar Nagusietako ordezkaritza, euskalgintzako komunitatea eta sektore ezberdinetako enpresak eta elkarteak.\nRober Gutierrez, Bai Euskarari Elkarteko zuzendariak, ekitaldian adierazi du elkartearen xedea «alor sozioekonomikoaren espazioak euskaraz betetzeko bidean eragitea» dela, «komunitatea sustatuz eta tresna, baliabide zein proiektu berritzaileak eraikiz eta partekatuz».\nGutiérrezek nabarmendu nahi izan du jauzia emateko garaia dela: «Euskal Herri osoan. Denok norabide berean, elkarlanean eta ilusioz», azpimarratu du. Zentzu horretan nabarmendu egin du sarituen lana. Duela 30 bat urte erabaki zuen Deustuko Bordatxo jatetxeko nagusiek euskara ikastea, euskaraz bizi nahi zutelako baizik. «Filosofia horixe beraien enpresara eraman dute, eta naturaltasunez dihardute euskaraz lanean», azpimarratu dute antolatzaileek.\nBestetik, Niessen enpresako euskara batzordeak 20 urte bete ditu aurten. ABB multinazionalaren barruan dago Niessen lantegia, baina euskararekiko «atxikipen handia» dutela nabarmendu dute, «langileen arteko kohesiorako gako garrantzitsu bihurtzeraino».\nAzkenik, Mertxe Mugikak euskarari egin dion ekarpena nabarmendu nahi izan dute. Mugikak AEK-ko koordinatzaile nagusiaren postua utzi zuen irailaren 30ean, 13 urte egin ostean. «Urte horietan guztietan egin duen lana aitortzeko eman diogu aurten Bai Euskarari Saria».


Ekimena 1. Garapen Industrialerako eta Nazioartekotzerako Plan Estrategikoaren esparruan, ETEak babesteko berariazko programa baten alde egitea, horien lehiakortasuna hobetzeko helburuarekin. Babes-programa horrek berrikuntza teknologikoa eta digitalizazioa txertatzea erraztuko du eta berrikuntza ez-teknologikoa ere indartuko du, negozio-, antolakuntza- eta marketin-eredu berrien bitartez. - Gobernu Programa\n2021/09/23 "Industria Digitala" laguntza-programa.2021eko deialdia (3.600.000)(2021/03/18) Funtsak handitzea (2021/06/15). Gehikuntzaren ondoren esleitutako funtsak:5.100.000. Funtsak handitzea. Informazio gehiago (1.000.000.-€): Gehikuntzaren ondoren esleitutako funtsak: (6.100.000.- €)


Energia berriztagarrien komunitateei buruzko bilera irekia egingo da datorren ostegunean - Artzape\nEnergia berriztagarrien komunitateei buruzko bilera irekia egingo da datorren ostegunean\nMaiatzaren 19an, ostegunean, energia berriztagarrien komunitateei buruzko bilera irekia antolatu du Getariako Udalak, Goienerrekin elkarlanean. 19:00etan hasita, Ulpiano aretoan egingo da bilkura. Beste zenbait udalerritan bezala, Getarian ere energia berriztagarrien komunitateak sustatu eta horiek herritarrekin eta beraien parte-hartzearekin sortu nahi dituzte, “herritarrak beren energiaren erabakitzaile eta arduradun egiteko”.\nKomunitate horiek transizio energetiko demokratikoago baterantz lagunduko duten “figura garrantzitsuak” direla nabarmendu dute. Helburua da partikularrek nahiz enpresek energia kudeatzeko eredu berritzaile horretan urratsak ematea: “Auzokideen, administrazio publikoen nahiz enpresa txikien eta ertainen arteko lankidetzatik sortzen dira eta horien guztien elkarlanetik, tokian tokiko energia berriztagarri eta garbiak erabiltzea du helburu”. Komunitate energetikoek hainbat onura dituztela gogorarazi dute, “besteak beste, pobrezia energetikoa saihestea, energia kostuak jaistea eta ziurtasun energetikoa bermatzea”.\nBilerara bertaratu ezin baina emango diren pausoen berri izan nahi dutenek kontakturako datuak bidal ditzakete graxi.arregi@goiener.com helbide elektronikora, Getaria EBK kontzeptua jarrita.\nIturzaetan eguzki plakak jartzeko esleipena\nMartxan da Iturzaeta Herri Eskolan eguzki panelak jartzeko esleipen prozesua. Udalak 83.500,89 euroko aurrekontua bideratuko du proiektura eta helburua da eskolan 60 kW-ko plaka fotovoltaikoak instalatzea. Lanak udaran egingo dira, uztailaren 1a eta abuztuak 31 bitartean.\n<< Api 2022 >>


Kudeaketa termikoa | CIC energiGUNE\nTenperatura baxuko ekipo industrialetarako kudeaketa termikoko material eta sistema aurreratuak garatzea, anomalia termikoak identifikatuz eta energia termikoaren trukeak hobetuz.\nIkerketa-ildo honen helburua hozte-soluzio eraginkorrak garatzea da, bai eta kontrol termiko ez-intrusiboko eta ez-suntsitzaileko ikuspegiak garatzea ere. Tenperatura baxuan beroa eragiten duten gailuetan akatsak identifikatzen ere ikertzen du ildoak, horrela, bere errendimendua eta bizitza erabilgarria hobetuz. Aplikazio-eremu nagusiak potentzia-elektronika eta bateriak dira, batez ere berriztagarrietarako eta ibilgailu elektrikoetarako. Ildoaren jarduera-eremua materialak garatzetik sistemen prototipoak sortzeraino doa, eskala egoki batean. Hauek dira egindako ikerketaren ardatzak:\nBaterien eta gailu elektronikoen kudeaketa termikoa. Ibilgailu elektrikoetarako baterien eta gailu mikroelektronikoen gaitasuna eta potentzia handitzeko egungo joeraren ondorioz, gaur egun erabiltzen diren kudeaketa termikoko sistemak ez dira nahikoak. Beraz, hozteko irtenbide berriak bilatu behar dira, sistema horien hurrengo belaunaldien segurtasuna, fidagarritasuna eta iraupen luzea bermatuko dutenak. Mikrofluidoetan oinarritutako soluzio integratuak eta PCMak ikerketa-lerro honen garapenaren erdigunean daude, trinkotasun-, arintasun- eta fidagarritasun-baldintza orokorrak betetzen dituen bero-disipazioko potentzia handia lortzeko modu gisa. Gainera, ildoak likidoan murgiltzeko teknikak ere ikertzen ditu, irakite intentsiboko soluzio berritzaileekin konbinatuta.\nPCMn oinarritutako babes termikoko soluzioak. Kanpoko ingurunearen aurkako babes termikoa beharrezkoa da hainbat industria-sektoretan, hala nola aeronautikan, espazioan, eraikinetan, elikagaien industrian, ehungintzan eta abarretan. Ikerketa-ildo honek PCMn oinarritutako pinturak, estaldurak eta material konposatuak garatzen ditu, babes termiko egokia ahalbidetzeko, tenperaturaren kontrol zehatzarekin. Horrek esan nahi du PCM mikrokapsularatzeko metodo eraginkorrak eta laguntza-bitarteko mota desberdinetan integratzeko soluzioak garatu behar direla.


Hil zure idoloak –\n(Iaz idatzitako testu bat birziklatuz)\nPeter Paul Rubens, A hero being crowned by Nike (1630-1640)\nGoazen hurbilagora: Gipuzkoa aldean Kakux izeneko apaizak egindako sexu abusuek asaldura sortu zuten ezaguna zutenengan. Nola da posible hain gizon jator eta maitagarriak halako zerbait egitea? Ba posible da, besteak beste, ukiezin bihurtu duelako komunitateak, hain zuzen ere. Kritikatu, susmatu, zalantzan jar dezakezun norbaitek askoz zailtasun handiagoak izango ditu bere doilorkeria ateratzen.\nZer duzu buruan “Hil zure idoloak”-ri buruz\nhartsuaga 2018-12-04 13:31\nHorraino heltzen garenean, inoiz heltzen bagara, espezie berria izango gara, gaurkoarekin etenda. Oraingoz, harrokeri handiz eta oinarri mengelaz, gure buruari ” sapiens sapiens” esaten diogun arren, gure pentsakera zeharo mitikoa da, bikain deskribatu duzun bezala.


politika Archives - Anti-orena\nPosted in memoria, politika\nJose Ramon Martinez, Sartagudako zinegotzia da, Pueblo de las Viudas elkarteko kidea eta Memoriaren Parkeko arduradunetako bat. Azaroaren 14an, 1936ko biktimen legea onartu zuen Nafarroako Parlamentuak, altxamendu militarraren ondorioz hildakoei eta errepresioa jasan zutenei babesa ematea helburu duena. Horri buruzko hainbat galdera luzatu dizkiogu Martinezi. 1936ko biktimen Legea onartu berri du Nafarroako Parlamentuak. Ospatuko zenuten Sartagudan. Sartagudako biztanleentzat aurrerapauso...\nEkintza baketsuak kriminalizatzeaz\nPosted in ekologia, politika\nJean-Pascal militante ekologistari ez zitzaion irudituko bere protesta ez-biolentoak ospitale psikiatrikora eramango zuenik. Loupian herrian gertatu zen, Montpelierretik gertu, alkateak bertako eremu babestu bakarra Natura 2000 Saretik ateratzeko ahaleginetan ari zela zabaldu zenean. Jean-Pascal udaletxeko ur-hartune batean kateatu zen protesta gisa. Administrazioak, halako subertsioa errotik moztu behar izaten dela ebatzita, makinaria osoa ipini zuen dantzan, jendarmeak, fiskaltza,...


Ortzadar by Deia.com - issuu\nLarunbata, 2011ko apirilaren 9a\nKomiki altxorra Luis Gascaren bilduma erraldoia ikertzaileen esku jarri dute [4-5. orrialdeak]\nZamaketariak Karakorumen lan egiten dutenen bizimodu latza [7. orrialdea]\nE U S K A R A > W E B G U N E K U LT U R A L A\nNONTZEBERRI: EUSKAL KULTURA LAU HAIZETARA Joan den urte osoan norabidea zehazten eta taxutzen ibili eta gero, estiloz, formaz eta edukiz nabarmen berriztatuta azaldu da orain `Nontzeberri´ izeneko webgunea, euskal kultura lau haizetara barreiatu nahi duen euskarazko ataria KAROLINA ALMAGIA\nUSKAL kultura zabaltzeko erronkari helduta dabil aspalditik Nontzeberri.com webgunea, “euskararen prestigioa munduan ere zabal dadin eta beste hizkuntza askoren mailan koka dadin, handiusterik gabe, baina duintasunez”. Ibilbide horretan etapa berri batean sartu da, eduki gehiagorekin eta estilo eta diseinu aldaketa nabarmenarekin. Webgune berria abiatu denetik ia bikoiztu egin dituzte sarrerak eta ehun mila bat bisita jasotzen ari dira urtero, atari horren arduradunek erakutsi dituzten datuen arabera. Gaur egun Juanra Madariagak zuzentzen duen euskarazko kultur webgune hau Suspergintza elkartearen proiektu bat da eta kultura sarean hedatzeko asmoz sortu zen orain dela bederatzi urte. “Gazteak, teknologia berriak eta euskara uztartzeko gune bat izateko jaio zen Nontzeberri”, gogoratzen du Madariagak. Egun, hiru lagunen artean (gehi kolaboratzaileak) atontzen dute webgunea egunero-egunero. Aurrekontu txikiko proiektua izanik, Eusko Jaurlaritza, Bizkaiko Foru Aldundia eta Bilboko Udalaren laguntzekin finantzatu da orain arte. “Gurekin batera, modu paraleloan, beste webgune asko sortu ziren sasoi hartan, gaur egun erabat desagertu direnak. Nontzeberrik hor dirau, borrokan. Hala ere, badakigu betiko iturrietatik ezin dela betiko ura edan, eta orain publizitatera zabalduko da. Hor, eragile kultural eta ekimen askorentzako plaza birtual polita egongo da. Asko hasiak dira gure tarte horiek erabiltzen”.\nhauek zehaztu dituzte: “Interneten ikusgarritasuna hobetu, erabiltzailearen parte-hartzea handiagotu eta komunitateak sortu, gazteen ideiak plazaratzeko toki bihurtu, euskaldunaren eta euskararen arteko harremana informazioaren bidez lotu eta kulturari dagozkion arloak era dinamikoan bideratu”, besteak beste. Hala, literatura, musika, artea, bertsolaritza, eszena eta ikus-entzunezkoei buruzko informazio puntuala sareratzeaz gain, ekimen ugari abiarazi ditu webguneak, hala nola Nontzefilmak, Argazklik, Bilblogari edota KaleSoun izenekoak. “Harrotasunez esan dezakegu urtero 1.700 albiste inguru sarera-tzen ditugula euskaraz –aipatzen du Juanra Madariagak–. Askotan guk sortutako berriak izan dira horiek, eta beste askotan eragile kultural ezberdinek bidalitakoak. Kasu anitzetan lehenak izaten gara berriak ematen, izan ere, prentsaurreko askotatik atera eta atoan albistea igotzen da gurean, primizia hori lehenetsiz”. Orain, “aurpegia garbitu” eta beste estilo eta jantzi batekin ageri zaigu Nontzeberri. “Modu dinamikoagoan, ikusgarriagoan, erabilerrazagoan jartzeko ahalegin itzela egin dugu, eta hori guzti hori internautarekin eta nontzeberrizalearekin konpartituko dugu. Nontzeberrik urte berriak, formatuak, lan egiteko modu eta proposamen ederrak ditu aurretik”. Informazio puntuala emateaz gain, euskal blogosfera osatua eskaintzen du orain atari honek. “Blogak interneteko esparru handia osatzen ari dira etengabean eta ezin izan ditugu ukitu gabe pasatzen utzi. Gai kulturalak dituzten blogak lehen begiratuan ikusi ahal izatea nahi dugu. Ehunka e-mail bidali dizkiegu honezkero Euskal Herriko hainbat blogerori gurean parte hartzeko”. NontzeTV beste atal berri bat da. Bideo interesgarriak eta Nontzeberriko kazetariek sormen propioz grabaturikoak (elkarrizketak, ekimen bereziak...) sartuko dituzte\nBeste jantzi batekin ageri da `Nontzeberri´, modu dinamiko, erabilerraz eta ikusgarriagoan\nKultur informazio puntuala emateaz gain, euskal blogosfera osatua ere eskaintzen dute orain\narduradunek informazioa baino zerbait gehiago helarazi nahi diote internautari: “Bizitzeko modu kultural bat, kezkabide ezberdinak, kulturaz beteriko mundu horretan gertatzen ari denaz ohartzeko. Diziplina anitzeko erakustaldien aurrean jartzen ditugu begiak, gure kuriositate kulturala asetzeko eta elikatzeko”. Kontuak kontu, honako xede\nJuanra Madariaga, Julen Azpitarte eta Iñaki Landa, `Nontzeberri´ osatzen dute taldekideak. ORTZADAR\nKolaboratzaile berrien bila Webgune berriarekin batera, kolaboratzaile profesionalak lortzeko lehiaketa abiatu du Nontzeberrik. Horretarako, kazetaritza lan bat bidali beharko da apirilaren 15a baino lehen nontzeberri@nontzeberri.com helbidera. Ekimenean kulturarekiko eta komunikazioarekiko zaletasuna duen orok parte har dezake. Epaimahaiak bi kolaboratzaile hautatuko ditu eta hauek hilean bi artikulu egin beharko dituzte diru baten truke. Horrez gain, ekimenean parte hartu duten lan onenak webgunean publikatuko dira. Bidalitako kazetaritza lanak askotarikoak izan daitezke (erreportajeak, elkarrizketak, hausnarketak, analisia, interpretazioa, eta abar), betiere kultur gaiekin lotuta.\nhor. Eta Kale Sound ataria Euskal Herriko musika talde lokalen agertoki erraldoi bihurtu dute. Ia ehun talde agertzen dira sail horretan, beren informazio osotuarekin batera: MP3 kantak, argazkiak, biografia datuak eta harremanetarako moduak. Talde hauek guztiek egiten duten musika internautari hurbiltzeko irrati digital bat sortu dute, bertatik musika etengabean entzun ahal izateko. Azkenik, Infokultura zerbitzuaren bidez, internautak informazio puntuala jasoko du bere postontzian.\nOtso elektronikoa dator\nRAIN dela pare bat urte, Frankfurteko Liburu Azokatik bueltan, egun haietako egunkari atzeratuak ikusmiratzen ari nintzela, guztiz harriturik irakurri nuen, ez behin baizik etengabean, liburu elektronikoa izan zela azokako protagonista absolutu eta erabatekoa; izan ere nik, pabilioi erraldoietan zehar tamaina, estilo eta herrialde guztietako milaka argitaletxe, stand eta ekitalditan kuxkuxean ibili eta gero, txoko batean, modernitatearen ikur gisa baina modu apaingarrian, e-book bakarra ikusia nuen. Bakar bat. Ariketa matematiko bat egingo balitz, alde batetik kalkulatuz azken urteotan prentsako zenbat orri bete diren liburu elektronikoa dela eta ez dela, irrati eta telebistetan zenbat minutu eskaini zaizkion, zenbat jardunaldi, mintegi, hitzaldi eta mahai-inguru antolatu diren gaiaren bueltan, eta beste aldetik zenbatuz zenbat e-book saldu diren benetan gure artean, ondorio garbia izan-\nEdukiontzien aldaketarekin batera, edukiena ere etorriko da seguru asko Beharbada oraingo e-book horiek guztiz zaharkiturik geratuko dira\ngo litzateke liburugintzaren historiako bluff handienaren aurrean gaudela. Oso-oso jende gutxik erosi baitu, egiazki, e-reader edo irakurgailu elektroniko bat; eta erosle apur horiek direnez liburuak formatu digitalean eskuratzeko irakurle potentzial bakarrak, praktikan hutsaren hurrengoa da alor honetako merkatua. Honekin zer esan nahi dut: ez dela inoiz orokortuko liburu elektronikoa? Liburuak paperean irakurtzen segituko dugula betiko? Ez nuke halakorik baieztatuko. Prentsari buruz ere, aspalditik hasi ziren baieztatzen internetek kenduko ziola lekua paperari, eta iragarpena betetzen kosta baldin bazaio ere, komunikabide inprimatuak krisi larrian daude gaur egun, eta are ilunagoa sumatzen zaie etorkizuna. Hortaz, artzain gezurtiaren ipuinean bezala, baliteke gurean ere otsoa noizbait agertzea, literatura kontsumitzeko era aldatzea, baina ohar pare bat egin nahi nuke horren inguruan. Bat, jende askok komentatu izan duena: beharbada oraingo e-book tresna horiek guztiz zaharkiturik eta bazterturik geratuko direla denbora gutxi barru; ipad-a merkaturatu zenetik geldi antxean sumatzen da irakurgailuen eskaintza; telefonoen belaunaldi berriak ere gero eta aukera gehiago ematen ditu pantaila itxuroso batean irakurtzeko; teknologiaren garapenak duen abiada eta konpainia erraldoien lehia kontuan hartuta, ezinezkoa da geroari igartzea, kontu batean\nsalbu: gauza berriak etorri, etorriko direla, baina inork ez dakiela zer, noiz eta nola. Beste bat, oso gutxitan aipatzen dena: edukiontzien aldaketarekin batera, edukiena ere etorriko dela seguru asko. Hau da, “nobelak” paperean ez baizik eta pantaila batean irakurriko ote ditugun ari gara komentatzen, baina beharbada paperezko literatura desagertzearekin batera zenbait genero ere ahitu, agortu, modaz pasatuko dira. Nobela, esaterako, erromatarren garaian aurrekariren bat izan arren, Erdi Aroan ale bakan batzuk aurkituta ere, funtsean inprimategiarekin jaiotako genero bat da: Berpizkunde garaian piztu eta XIX-XX. mendeetan bere loratze ederrena izan duena. Guttenberg aroa itzaltzearekin batera galduko ote den? Ez horren azkar: gustu estetikoen bilakaera teknologiarena baina geldoagoa izaten da, eta hor daukagu musika klasikoaren adibidea, XVIII-XIX. mendeetako maisu handien lepotik oraindik ere munduan barrena milaka zaletu dituena. Literatur molde berriak nolakoak izango diren? Seguru asko laburragoak, zatikatuagoak, batetik besterako jauziak eginaraziko dituztenak... Ez da kasualitatea, gaur poesia digitalaren antzeko zerbait egiten ari direnak ez direla idazletzat hartutakoak, bere sorkuntza beti sarean bideratu dutenak baizik; adibidez, Ana Malagonen tweet laburrak, edo Patxitraperoren blog mezu sailkaezinak.\nBarnetik Gure arbasoak ateratako hainbat gogoeta ulertzeko alegia, ipuin eta eta ideia kondairak\nHamahiru euskal zuzendariri hitza emanez\nHiru koaderno txikitan harturiko apunteak dira saiakera honen abiapuntua. Idazleak, handik eta hemendik harturiko ideietatik tiraka, gogoeta laburrez osaturiko liburua egin du. Barnetik ateratako testuak izanik, egilearen nahi, kezka eta zaletasunak islatzen dituzte: literatura, denboraren joan-etorria, zoriontasuna, musika, euskara… baita komunikazioa ere, horixe baita idazlearen ofizioa eta afizio nagusienetakoa. Testu honekin irabazi zuen Fermin Ertibik 2010eko Juan Zelaia saria.\nLiburu honetan Anbotoko Damak, lamiek, jentilek eta antzeko izaki mitikoek dute aterpe, baita Ezoziko Andramarik eta beste ama birjina eta santu kristau batzuek ere. Izan ere, paganismoaren eta kristautasunaren arteko nahasketa da hemen bildutako testuen ezaugarrietako bat. Baina irakurleak askoz gauza gehiago ere aurkituko ditu, esaterako, zenbait ipuin, eta deabruei buruzko kontuak. Testuok gure arbasoen mentalitatea nolakoa zen ulertzeko lagungarri dira.\nIrudien bidez istorio zirraragarriak sortzeko gai direnei hitza emanez eginda dago liburu hau. Bederatzi kapitulu, hamahiru zuzendari: Fernando Larruquert, Nestor Basterretxea, Antxon Ezeiza, Helena Taberna, Imanol Uribe, Juanba Berasategi, Julio Medem, Montxo Armendariz, Koldo Almandoz, Asier Altuna, Telmo Esnal, Jon Garaño eta Jose Mari Goenaga. Aipaturiko izen horien atzean daude hainbat film, hala nola, Ama Lur, Ke arteko egunak, Kalabaza tripontzia, Yoyes, Mikelen heriotza eta abar.\nEgilea: Fermin Ertibi Generoa: Saiakera Argitaletxea: Pamiela\nEgilea: Irizar Barandiaran Generoa: Mitologia Argitaletxea: Txertoa\nEgilea: Mikel García Idiakez Generoa: Elkarrizketak Argitaletxea: Elkar\n1. Zu zara orain txoria\nMikel Etxaburu. Elkar\n2. 3 Mariak\n2. Euskal Herriko pertsonaia...\nArantxa Urretabizkaia. Erein\nKoldo Aljostes. Arabako Foru Aldundia.\n3. Loiolako hegiak\nGotzon Barandiaran. Susa\n4. Artzapezpikuaren bisita\n4. Moroak gara behelaino artean\nAdam Bodor. Elkar\nJoseba Sarrionandia. Pamiela\n5. Autopsiarako frogak\nXabier Mendiguren. Elkar\nKoldo Izagirre. Susa\n6. Bere aitaren alaba\n6. Ertzeko zatiak\nAnne Berest. Alberdania\nJon Sarasua. Argia urtekaria\nKOMIKIA > GASCA BILDUMA\nHamarnaka milaka dokumentuz osatutako bilduma da donostiarrarena, eta mota askotariko materialak aurki ditzakegu bertan.\nARGAZKIA: RICARDO IRIARTE\nKOMIKIAREN HISTORIA, SOTO BATEAN BILDUTA Donostiako dokumentazio zentroan kontsulta daiteke Luis Gasca ikerlari eta adituak 70 urtetan osatutako bilduma; hamarnaka milaka dokumentu ditu bere baitan, eta Europako garrantzitsuenetakoa da AMAGOIA JALON\nUIS Gasca (Donostia, 1933) komikizale amorratua izan da betidanik; komikiaren mundua bere bizitzako pasioetako bat izan da, zinema eta literaturarekin batera, eta gogoan du oraindik nola joaten zen, umetan, San Telmo museo zaharreko liburutegira komikiak irakurtzera. “Oso erabiliak zeuden hiru aldizkari baino ez zeuden”, azaldu du Gascak. Urritasun horrek ez zuen gogogabetu eta komikiak irakurtzea maite zuen ume hura aditu entzutetsu bihurtu zen: liburu mordoa idatzi du, komikiak argitaratu ditu, eta\nmunduan barrena hainbat topaketetan parte hartu du. Hori bai, baliabide ezaz arduratuta, 70 urtez donostiarrak ahal izan duen material guztia jaso, erosi eta gordetzeko grina izan du, komikiari buruzko bilduma garrantzitsua osatuz. “Europako garrantzitsuena da, altxor bat”, Roman Gubern historialariaren hitzetan. Komikiaren altxor hori ikertzaileen eskura jarri dute Gascak eta Gipuzkoako Aldundiak, Donostiako Errege Katolikoen kaleko 16.ean. Bartzelonan urte batzuk egin ondoren, duela hiru urte Gasca Donostiara bueltatu zenean, besazpian proiektu handi baina kuttu-\nna ekarri zuen: bere bilduma pertsonalarekin komikiaren dokumentazio zentroa prestatzea, ikerlariei laguntzeko eta publiko orokorrari komikiaz gozatzeko aukera emateko. Gasca Bilduma Gipuzkoako Foru Aldundiaren esku dago 2007az geroztik. “Maria Jesus Aranburu Gipuzkoako Aldundiko Euskara eta Kultura diputatuaren ideia izan zen nire bilduma Donostiara ekartzea. Ni orduan Bartzelonan bizi nintzen eta oso ongi iruditu zitzaidan”, esan du komiki adituak. Ez zen lehenengo proposamena izan, baina bai berak nahi zuena. “Ameriketako Estatu Batuetatik jaso nituen proposamenak, batez ere\nGetty Fundaziotik (beren adituak Bartzelonara etorri ziren bilduma balioztatzera), eta Bartzelonako Unibertsitatetik ere bai, baina nik Donostian geratzea nahi nuen; ez nuen beste inon irekitzeko asmorik”, berretsi du Gascak. Azkenean proiektua gauzatu da eta Komikiak-Colección Gasca Bilduma zentroa urtarrilean aurkeztu zuten. Estatuan dagoen mota honetako zentro bakarra da, eta Europako garrantzitsuenetakoa. Gasca Bildumak komikiaren aurrekariak, historia eta ibilbidea jasotzen ditu eta XIX. mende bukaerako eta XX. mendeko materiala biltzen du. Hamarnaka milaka dokumentuz osatutako bilduma da\neta mota askotariko materialak aurki ditzakegu: komikiak eta komiki-bandak, aldizkariak, liburuxkak, kartelak, monografiak, argazkiak, hiztegiak, tesiak, filmak, diskoak, egileen biografiak, gutunak, telebista eta irratsaioak, merchandising-a (panpinak)… Eta gaiei dagokienez, pertsonaia eta bilduma mordoa ere bai, hala nola Tintin, Mortadelo eta Filemon, Asterix eta Obelix, Lucky Luke, Little Nemo, Yellow Kid, Zipi eta Zape, Sheena, Popeye, X-Men, Batman, Superman, Mickey Mouse, Garfield, edota Mafalda. Gascari ez zaio interesatzen soilik komikia edo pertsonaia, honek duen eragina ere bilatzen du, herri kulturaren erakus-\n“Nik bilduma Donostian gera zedin nahi nuen; ez nuen beste inon irekitzeko asmorik”\nbezala lehenengo aldiz etorri zenean, 1977an, Sheenaren zentsuratutako argitalpen espainolak ikusten aritu zen etxean, zoratuta –kontatu du Gascak–. Bikinia beharrean, Espainian pertsonaia honek gona eta blusa janzten zituen, oihanean! Zentsura ikaragarria zen”. Kasu kuriosoagoak ere badira. Biltzarretan komiki adituak eta ikertzaileak elkartzen ziren, eta “ni bezain eroak zeuden beste batzuekin harremanetan jartzen ninduten, hori izan zen Jodorowskyren kasua. Gutun bitartez jarri ginen harremanetan, eta biok zaharrak ginenean elkartu ginen aurrez aurre”.\nUrteotan katalogatutako materiala KMKren liburutegiko katalogoan dago. ARGAZKIA: R. IRIARTE\n“Saiatuko gara zaleek komikia berrirakurri edo deskubritzeko aukera eduki dezaten”\nGasca, bere bildumako lan bat erakusten. ARGAZKIA: RICARDO IRIARTE garri. “Hor daude, adibidez, modan izan duten eragina, orrazkeran, janzkeran, musikan edo hitz egiteko moduan… Pinotxoren sudurra baino gauza erabiliagorik ez dago, ezta? Eta horrek herri kultura aberasten du”. GUTUNAK Bildumaren parte dira gutunak. Luis Gascak hainbat komikigile, aditu eta zinemagileren gutunak gorde ditu hamarkada hauetan, eta horiek ere kontsulta daitezke Donostiako zentroan. Luis Buñuel, Juan Carlos Eguillor, Pedro Olea, Alejandro Jodorowsky, Terenci Moix, Federico Fellini, Carmen Sevilla, Enric Sio, Hugo Pratt, Quino edo Will Eisner aurki ditzakegu gutunen zerrendan. “Denetarik dago, gutun guztiak gorde ditut. Cervantesek idatzi zituen gutunak botako bagenitu astakeria bat irudituko litzaiguke, eta komikiaren eta herri kulturaren munduan gauza bera dela iruditzen zait, horregatik ez dut bat ere bota”, azaldu du. Dena gordetzeko duen grinaren erakusle, gutun azalak ere gorde dituela esan behar da. Autore horietako asko, zinemagileak batik bat, Zinemaldiaren bitartez ezagutu zituen. Eta batzuekin, zinemari buruz bakarrik ez, komikiari buruz ere aritzen zen. Hori da Bernardo Bertolucciren kasua, adibidez. “Zuzendari\nZentroa Donostiako Errege Katolikoen kaleko 16.ean dago.\nKONTSULTAK Hiru urte hauetan katalogatu duten materiala, 8.000 bat dokumentu, Koldo Mitxelena Kulturunearen liburutegiko katalogoan kontsulta daiteke, eta bilduma egoitzan bertan kontsultatzeko aurrez ordua eskatu behar da KMKn. Oraingoz pertsonaiei buruzko liburuak, aldizkariak eta saiakerak katalogatu dituzte. “Osagarria dena falta da: komikia eta zinemaren eta telebistaren arteko harremana, musika, irratsaioak, (telebista edota irratiko) elkarrizketak, programa bereziak. Baina oinarrizkoa egina dago. Etortzen den ikertzaileak jakin dezake zein komiki ikus dezakeen; oraindik ezin du jakin, ordea, aldizkaria ikusi gabe, ale jakin baten barruan zer aurkituko duen”. Katalogazio eta sailkapen lana ez da erraza kasu honetan, ez dagoelako erreferentziarik, ez eta horretarako prestatuta dagoen jenderik. “Lan eskerga gelditzen da egiteko”, esan du donostiarrak. Halere, zentroaren lehenengo helburua, ikertzaileei kontsulta erraztea, aurreratuta dago. Batez ere, Gascak bere garaian bizitu zuena gogoratzen duenean. “Ni ikertzen hasi nintzenean, Liburutegi Nazionalak ez zuen ia ezer. Ez zegoen corpusik, ez eta liburu, saiakera, hiztegi edo bestelakorik. Ez zegoen ezer. Ezta biltzarrik, azokarik edo dendarik ere”. Gauzak asko aldatu dira orduz geroztik. Gaur egun liburu-denda eta liburutegi gehienetan aurki ditzakegu mota honetako liburuxkak, irakurle mota askori zuzenduak, ez soilik haurrentzako istorioak; pertsonaia batzuk mundu osoan ezagunak dira, batez ere zinemari esker; ikerketa liburuak ere agertu dira, eta Louvre bezalako museoek komiki erakusketak hartu dituzte. Komikiak loraldi garaia bizi du. “Batez ere harritu egiten nau komertzializazioaren gorakadak: jostailuak, panpinak… eta zineman duen eraginak. Hilabetero iragartzen dute komiki batean oinarritutako film berri bat”. Komikiak Gasca Bilduma zentroaren bigarren helburua komikiaren hedapena da. Liburutegi publiko baten antzera, nobedadeak eta komikiak izango dituzte bertan irakurtzeko, eta erakusketak, komiki aurkezpenak eta mahai-inguruak egingo dituzte egoitzan, fondoak ezagutzera emateko. “Irakurle eta zaleek komikia berrirakurri edo deskubritzeko aukera eduki dezaten saiatuko gara”, laburbildu du Gascak.\nKomikiaren ikerkuntzan aitzindaria eta ikasle nekaezina Zinema eta komiki aditu, argitaratzaile, zinema ekoizle, Donostiako Zinemaldiko zuzendari, ikertzaile, kritiko, idazle, bildumagile… Luis Gascak hamaika lan egin ditu. Komikiaren ikerkuntzan aitzindaria izan zen eta ehun argitalpen baino gehiago kaleratu ditu zinema eta komikiari buruz; adibidez, Historia y anécdota del tebeo en España (1965), El erotismo en el cine entziklopedia (1983), El discurso del cómic (1988) eta Diccionario de onomatopeyas del cómic (2008), azkeneko biak Roman Gubernekin. Bestalde, 70eko hamarkadan Donostiako Buru Lan eta Pala komiki argitaletxeak zuzendu zituen. Zinemari lotuta, Donostiako Zinemaldiarekin lan egin du ia hasieratik. “Gaztetan materiala artxibatzen laguntzen nuen, jendea hartzen, erakusketak antolatzen... Gero Hautaketa Batzordean egon nintzen (1970-1976), idazkari, eta Zinemaldiko zuzendari (1977, 1981-1983)”. Horrez gain, irratsaio eta telebista saioak egin ditu, Europako komikigintzari buruzko biltzarretan lagundu du, eta publizista eta Mexikoko Televisarako aholkularia izan da. Bere esanetan, “izaera arazo bat da. Beti eskolan egoten saiatzen naiz, ikastea eta helaraztea dira nire ardura nagusiak”.\nINTERNET > AURKEZPENAK\nAURKEZPEN ON BATEK EZ DU PREZI-ORIK Jendaurreko aurkezpenak egiteko baliabide ugari badira ere, badirudi PowerPointak menderatzen duela merkatua; dena den, bestelako aukerarik ere bada, eta horietako batzuek proposamen berritzaile eta ikusgarriagoak eskaintzen dituzte JON MARTIN\nUNDU guztiak egin behar izan du jendaurreko aurkezpenen bat. Ez da erraza izaten. Ohitura eta konfiantza faltagatik aurkezpen aldrebesak irteten dira askotan. PowerPointa da askok ezagutzen duten programa bakarra, baina aproposak diren programa asko daude. Hona hemen aurkezpen hobeak egiteko zenbait gomendio eta zenbait programa berri. Prezi aurkezpenak egiteko programa bat da. Ez da berria, baina berritzailea da PowerPointak menderatutako merkatuan. Askoz ere aurkezpen ikusgarriagoak lortuko ditu Prezi erabiltzen duenak. Orri zuri erraldoi bat da Preziko aurkezpenen oinarria. Aurkezlea orri horretan aurrera-atzera, ezker-eskuin, mugi liteke. Aurkezpenak prestatzerakoan argazkiak txertatu daitezke, testua erantsi eta baita bideoak eta PDFak zintzilikatu ere. Sekulako potentziala du lanabes horrek. Aurkezpenak editatzeko modua PowerPointarenaren aldean ezberdina da; goialdean dagoen zirkulu baten bidez kudeatzen da editorea. Ezberdina izanagatik, oso intui-\ntiboa da Prezi. Merezi du saiaketa egitea. Abantaila handienetako bat da aurkezpena pausoz pauso egin litekeela, PowerPointetan diapositibaz diapositiba egiten den bezala; baina baita ez linealki ere. Edozein momentutan saguarekin batera eta bestera nabiga dezake aurkezleak, ahaztutako zati batera itzuliz, edo denboraren kudeaketan asmatu ez dugulako bloke oso baten gainetik jauzi eginez. PPT. Microsoft PowerPoint da aurkezpenak egiteko programarik erabiliena. Egunero 30 milioi aurkezpen egiten dira, batez beste, programa hau erabiliz. Eta ez da kasualitatea, eskemak modu ulerterrazean emateko sistema ona da eta. PowerPointen oinarria diapositibak dira. Aurkezpen linealak izaten dira, diapositibak bata bestearen atzetik agertzen direla. Aipatu bezala, hala ere, bada aurkezpenak egiteko programa gehiago. Software librearen jarraitzaileek Impress programa gomendatzen dute. Open Office-ko programa hau PowerPointaren oso antzekoa da; beraz, eredu hau gustuko dutenek badute doako alternatiba bat. Mac-ek ere ematen du PowerPointa erabiltzeko aukera, baina badu eskaintza alternatibo bat ere. Keynote izena du. QuickTi-\nPowerPoint-etik aparte badira beste batzuk, esaterako, Prezi, Impress edo Keynote\nAurkezpenak egiteko programa ugari dago gaur egungo merkatuan. ORTZADAR me bideoak aurkezpenean integratu nahi dituztenentzat egokia da. Diseinuari dagokionez ere trantsizio dotoreak ditu. AURKEZPENA FINTZEN Azken urteotan uni-\nbertsitatean klaserik jaso duen edonork badaki aurkezpenak asko erabiltzen direla; zorrotz jarrita, asko eta gaizki. Testu gehiegi ematen da askotan, eta ikasleek zer apunte hartu behar duten jakinarazteko sistema da irakasle askorentzat. Aurkezpen batek bestelako funtzioa behar\nluke. Emozioetan eta arretan eragitea du helburu. Eta horretarako badira zenbait gomendio: diapositiba bakoitzean ez lirateke sei-zazpi hitz baino gehiago erabili beharko eta espazio zuriei ez zaie beldurrik izan behar. Sinpletasuna ona da aurkezpenetan, jarraitu KISS filosofia (keep it simple, stupid!). Gaiaren inguruko interes bizia duenik baldin bada, Garr Reynolds-en Presentación Zen liburua irakurtzeko gomendioa luzatzen diot. armiarmasarea@gmail.com\nWEBGUNEAN Jakin-mina “informatikoagoa” denean...\nAurkezpenak partekatzeko aukera, doan\nwww.slideshare.net/levarcol/presentac www.presentaciones.net/ iones-exitosas\nAurkezpen on bat egitea arte bat da. Jendaurrean hitz egiteko gakoak menderatu nahi dituenak Joxerra Gartziaren Jendaurrean hizlari liburua irakurtzea du onena. Kuriositatea “informatikoagoa” bada, webgune hau lagungarri izan liteke.\nSlideShare ere gailentzen ari da aurkezpenen munduan. Funtsean, aurkezpenak partekatzeko aukera ematen du. Doako zerbitzua ematen du. Flash formatuan gordetzen ditu, gehienez ere 20 MB-ko aurkezpenak.\nE-mail bidez “bizitza ederra da” estiloko mezuak bidaltzea atsegin dutenek biltoki amaigabe bat topatuko dute bertan. Era askotako PowerPointak aurki daitezke: umoretsuak, filosofikoak... www.powerpoints.org ere modu berekoa da.\nBIDAIA > KOADERNOA (XI)\nGlaziarren tolesturetan babestuta, zenbait kanpaleku daude mendizale eta zamaketarientzat.\nIRUDIA: A. IZAGIRRE\nEgunean hamar edo hamabost euro irabazteko, sei mila metrotik gora zamak garraiatu edo izotzetan lau hilabete lanean igaro behar dituzte pakistandar batzuek; espedizioetako begirale militarrek, berriz, nahikoa dute buruko minaren aitzakian hotel batean zain egon eta paper batzuk sinatzea ANDER IZAGIRRE WWW.ANDERIZA.COM\nARAKORUM mendikatearen muinean, sei, zazpi eta zortzi mila metroko mendien altzoan, glaziarrek topo egiten dute Concordiako zirkoan. Talkaren ondorioz, izotzezko uhinak hedatzen dira eta marmolezko katedralen oinarriak –Mitre, Marble, Gasherbrum– kolpatzen dituzte. Glaziarren tolesturetan babestuta, zenbait kanpaleku daude mendizale eta zamaketarientzat. Haietako batean egunak banan-banan zenbatzen zituen Ahmaluk, 25 urteko baltiarrak, bere dendaren barruan keroseno botilak eta irin zakuak antolatzen zituen bitartean. Ekain hasieran denda jarri eta irailaren amaiera arte bertan egoteko asmoa zuen, izotzetan lau hilabete espedizioei salgaiak eskaintzen. Ahmaluk tea eta txapatiak (irinezko opilak) zeuzkan gosaltzeko, dilistak eta txapatiak bazkaltzeko, tea eta txapatiak afaltzeko. Handik pasatzen ziren mendizaleei galdetzen zien kopeta-argiren bat edo lozakuren bat sobran ote zuten, edota “picture book” bat; aldizkari porno bat, alegia. Ez omen zen berarentzat, Baltoro glaziarrean sakabanatuta bizi diren soldadu pakistandarrei saltzeko baizik. Etxola kaskarretan, aspertuta eta hotzak akabatzen, errekrutek hilabeteak ematen dituzte Indiako muga gatazkatsutik hain gertu dauden mendi hauek zaintzen, hurrengo taldearen txanda iritsi arte.\nKAPITAINAREN BURUKO MINAK. Sol-\ndadu horiek baino askoz ere erosoago eta soldata oparoagoarekin bizi dira espedizioei atxikita doazen kapitainak. Eskalatzeko baimenarekin batera, militar bat eurekin eraman behar dute mendizaleek oinarrizko kanpalekuraino, arauak zehatz eta zorrotz betetzen dituztela eta Indiarekin –etsai handia-\nrekin– muga egiten duen eskualde hartan inolako mugimendu arrarorik gertatzen ez dela baieztatu beste lanik ez duena. Eta beste lanik izaten ez dutenez, kapitainak asperasper eginda bizi dira kanpalekuetan, sukaldari eta laguntzaileak zirikatzen eta giroa nahasten. Hala ere, militarrek ez dute asko irauten kanpalekuetan. Hiru edo lau egun pasa eta gogaitzen hasten direnean, alpinistei aspirina bat eskatzen diete. Hurrengo egunean kexuka jarraitzen dute: buruko min latza daukatela, ondoezik daudela… Alpinistek esaten diete hobe dutela lehenbailehen altuera galdu, atzera martxa egin eta Skardu hirira itzultzea. Militarrak alde egin nahi du eta alpinistek militarra begien bistatik kendu nahi dute. Denek disimulatzen dute, baina denek ezagutzen dituzte zeremoniaren urratsak. Berriek ere azkar ikasten dute. 28 urteko Waqar kapitainak, adibidez. Lehenengo aldiz zihoan espedizio batekin eta 6.000 metrora igo nahi zuen, altuera hartaraino iristen diren ofizialei Armadak diploma bat eta sari bat ematen dielako. Lahorekoa zen, hiri subtropikal batekoa, ez zuen sekula elurrik zapaldu baina esperientzia alpinistarik bazuela zioen: Vertical limit pelikula ikusi zuen behin. Hurbilketa bide luzeari ekin aurretik (astebeteko martxa, bailara eta glaziarretan gora), mendizaleek xehetasun osoz azaldu zizkioten han goian zain izango zituen arriskuak: artesiak, elur-jausiak, buruko edemak… Oinarrizko kanpalekuan lau egunez aspertu ondoren, Waqarrek aspirina bat eskatu zuen. Hasi zen ihesa. Broad Peak-eko oinarrizko kanpalekuan sei espedizio zeuden eta astebete baino lehen ez zen militar\nbakar bat ere gelditzen. Glaziarretik ospa egin eta Skardura jaitsi ziren kapitain guztiak, batzuetan Islamabad hiribururaino, menditik 800 kilometrora, alpinistek ordaindutako soldata kobratzen jarraitzen zuten bitartean: 15 euro egunean (langile pakistandar batek hamar eguneko lanagatik jasotzen duena, hain zuzen). Begirale militarrek espedizioetako sukalde-laguntzaileek baino lau aldiz gehiago irabazten dute, sukaldariek baino bi\naldiz gehiago eta altuerako zamaketarien antzera, baina ordainetan nahikoa dute hiriko hotel batean egonean egon eta mendizaleen zain asteak pasatzea, espedizioaren amaieran mahai gainean jartzen dizkieten paper guztiak sinatu, behar diren oniritzi eta bedeinkazio legalak eman eta kito, lanak amaitzeko. MENDI MERKEAK Larriago zebilen\nAhmalu soldata osatzeko. Karako-\nAzken sasoiak are okerragoak izan dira, Concordiako izotzetaraino ere heldu baita krisi ekonomikoa\nPakistandarrak, zamaketari lanetan. IRUDIA: A. IZAGIRRE\nBaldintza gogorretan ematen dituzte hilabeteak. IRUDIA: A. IZAGIRRE\nrumen barneratzen diren alpinista eta ibiltari taldeen kopurua asko murriztu da azken urteotan, New Yorkeko Dorre Bikien aurkako erasoaren ondoren Asiako eskualde honetan gerrak eta terrorismoaren inguruko istiluak piztu zirenetik. 2002an mendiko turismoak beherakada larria jasan zuen Pakistanen eta Gobernuak baimenen prezioak nabarmen jaitsi zituen, beldurrari nolabait aurka egiteko. Eskaintza bereziak daude ordutik Pakistango mendietan: espedizio batek Broad Peak igotzeko 9.000 dolar ordaindu behar bazituen, gaur egun nahikoak dira 4.500. Azken sasoiak are okerragoak izan dira, mundu mailako krisi ekonomikoa Concordiako izotzetaraino ere heldu baita. Espedizio asko bertan behera gelditu dira babesle faltagatik, turistek ez dute diru nahikorik Baltoro glaziarreko bide ospetsua egiteko, agentzia, gida eta zamaketari pakistandarrak kezkatuta daude bezeroen kopurua gainbehera datorrelako. Ahmalu goibel zebilen, kerosenoaren eta irinaren prezioak jaisteko erabakia hartu ala ez hartu, Concordian lehia egiten zion beste saltzaile batek ere denda jarri zuelako. Ekaina hasieratik antzeman zuen sasoi txarra zetorrela… eta bazuen eskarmenturik horretarako: zazpigarren uda Concordian. 18 urterekin hasi zen lan honetan. Ez zuen batere atsegin zamaketariaren ogibidea, Askole herriko bere kide ia guztiek zeukatena, eta glaziarrean urtero salmenta postutxoa ezartzea erabaki zuen. Gogorra zela zioen Ahmaluk, lau hilabete igaro behar zituelako etxekoengandik urrun, baina ikusten zion alde onik: mundu osoko mendizaleak ezagutzeko eta haiekin solasean aritzeko aukera. Bost semealabak faltan zeuzkan (nagusia, Karachiko eskola batean ikasten, aitak glaziarrean irabazten duen soldatari esker). Emaztea ere bai. “Baina atzerriko emakume eder ugari pasatzen da Concordiatik”, zioen barrez. Horretan ere, urte txarraren seinaleak Ahmalurentzat: ekaina erdialdean oraindik ez zen neska bat bera ere pasatu.\nITSASOKO LEKUKOAK JAGON galdera erantzunak 1. Nahitaezkoa al da ‘bait-’ edo ‘-n’ eranstea aditzari ‘zeren’ edo ‘zeren eta’ lokailuarekin? Ez, ez da nahitaezkoa. Bi erabilera ditu zeren horrek: bata lokailu erabilera menderagailurik gabekoa; eta bestea, menderagailu erabilera, zeren (...) bait- nahiz zeren (...)-en egitura duena. Bietan erabiliena menderagailu erabilera da.\n2. Zuzenak al dira ‘Irakasleari ihes egin zion’, ‘Nire ihesi dabil’, ‘Jonengandik ihesi etorri da’ esaldiak? Galderako hiru esaldiak zuzenak dira; izan ere, ihes egin aditzarekin datiboa erabil daiteke (ri: irakasleari ihes egin zion), ablatiboa ere bai (-tik: arriskutik ihes egin du / -rengandik: etsaiaren ihesi dabil). Kontua da genitiboan erabiltzen denean ihesi forma dugula, hau da, adizlaguna, eta ez aditza (horrekin ere erabil daitezke ablatiboko tik/-rengandik gisakoak: handik ihesi etorri direnak).\n3. Zuzenak al dira ondorengoak?: ‘Besteez gogoratzeko esatera etorri zara’, ‘Besteez gogora nadin esatera etorri zara’, ‘Besteez gogora nadila esatera etorri zara’ Besteez gogoratzeko esatera etorri zara. Besteez gogora nadin esatera etorri zara. Bi horiek zuzenak dira; ez, ordea, azkena: Besteez gogora nadila esatera etorri zara.\n4. Zuzena al da ‘nola zuk esan duzun’ egitura? Gramatikalak dira nola zuk esan duzun, ez da gezurra izango modukoak. Beraz, ez da txartzat emateko perpausa; nahiz eta izan badiren hori baino egokiagoak: zuk esan duzunez, edo zuk esan duzunez gero.\nGarrantzi handia izan dute gure kostaldeko hemeretzi itsasargiek; historian zehar gerren eta naufragioen lekuko izateaz gain, arkitekturaren ale baliotsuak ere badira ORTZADAR\nUSKAL GEOGRAFIAREN mugarri baitezpadakoak izan ohi dira itsasargiak: Landetako hondartzen lautada iparraldean muga dutela, Aturriko barra arriskutsuaren eta Galea muturraren artean, Higer eta Matxitxakoko lurmuturreko itsasargiak aurki ditzakegu , baina baita Biarritzeko eta Donostiako hondartzen ondoan eraikita egonagatik nortasun handia duten faroek ere, Getariako sagu bitxia ahaztu gabe. Arkitekturaren ale baliotsuak dira, kontraste gehien eta historia eta istorio oparoenak dituen lerro-lerroan kokatuak. Gerren eta naufragioen lekuko, hamaika anekdotaren protagonista dira itsasargiak. Faroek garrantzi handiko zeregina izan dute historian. Haien jatorriak nabigazioaren hastapenetara eta merkataritzarako bide berriak urratzeko lehen esplorazioetara garamatza. Ongi dokumentaturiko lehenengo itsasargia Faros uhartekoa da, egiptoarrek Alexandriako portuaren sarreran eraiki zuten 130 metroko dorrea. K.a. III. mendeko eraikina da. Egiptoarrek, feniziarrek eta erromatarrek itsasargi asko eraiki zituzten Mediterra-\nneoko, Egeoko eta Itsaso Beltzeko kostetan. Baina Erromaren eragina Iparraldera ere zabaldu zen. Horrela, merkataritzabideak babesteaz gain, inperioaren egonkortasuna bermatzen laguntzen zuten. Oro har, garai hartako itsasargiak egurra erretzeko dorre sinpleak ziren. Gau osoan piztuta izatea lan neketsua zen eta, horregatik, beste argitze-sistema batzuk probatu zituzten. ARGI-JOKOA Itsasargi bakoitza identifikatu ahal iza-\nteko, argi-izpien bidezko kodea asmatu zen. Behin argiren bat detektatuz gero, marinelek izpiak zenbatu eta denbora neurtu egiten dute; itsasargi bakoitzak berezko “argi-jokoa” du, nabigaziomapetan ere zehaztuta dagoena. Izan ere, nabigatzaileentzat itsasargiek bi funtzio betetzen dituzte. Bata, norberaren kokapen zehatza jakiten laguntzea eta, bestea, lehorreko tokien kokapena adieraztea. Gauez argien bitartez igortzen du itsasargiak bere informazioa eta egunez eraikinaren beraren ezaugarriek ematen dute identifikatzeko aukera. Ez dago bi itsasargi eraikin berdin-berdinak dituztenak. Gure kostaldeko gehienak zuriak dira mendi berdeetan kontraste handia egin dezaten.\nEgiptoarrek eraiki zuten lehenengo itsasargia, Faros uhartean, K.a. III. mendean\nLekeitioko itsasargia, berriztua izan baino lehen. IRUDIA: IMANOL FRADUA\nDeierri ‘Deio’ eta ‘herri’ izenen loturak sortu zuen aran horren izena XIII. mendeaz geroztik ageri den Deierri ibarraren izen zaharra, Valle de Yerri bilakatu zen erromantzez gertatutako herri etimologiaren ondorioz. Deierri berez Deio eta herri izenen loturak sortutakoa da Deioren herria adierazteko. Nahiko arruntak dira Nafarroan –(h)erri hitzaz osatutako leku izenak, hala nola, Goñerri Valle de Goñi, Estellerria Tierra Estella, Iruñerria Cuenca de Pamplona edo Erriberri (Olite herriaren euskal ordaina). Gaztelaniaz egindako interpretazio oker batengatik, Deierri izen zaharra Yerri bilakatu zen. Zer dela eta? Deierri izenaren hasierako De- gaztelaniazko preposizioa zelakoan de Yerri jartzen hasi zirelako. Dena dela, ez da kasu bakarra Nafarroan. Izan ere, Muru–Artederreta jatorrizko izena Muruarte de Reta bilakatu zen eta hori da herri honen izen ofiziala.\nUnai Unai izen arrunta da eta ‘behiak zaintzen dituena’ esan nahi du. Beste asko bezala goitizentzat erabili izan da; esaterako, Artaxoan (Nafarroan) Garcia Unaia agertzen da 1167. urtean. DIE-n gaztelaniazko Buen Pastor-en baliokidetako Unai eta Unai-ona azaltzen dira. Gaur egun maizko aditzen bada ere, diktadura garaian erregistroan sartzeko oztopo larriak egon ziren


Entseinaria Laborariaren erdibitzea da — dantzan.eus\nHemen zaude: Hasiera › Komunitatea › Jon Iruretagoyena › Entseinaria Laborariaren erdibitzea da\nEntseinaria Laborariaren erdibitzea da\nEntseinaria, Muskildiko maskaradak, Muskildi, 2018-01-07. Argazkia: Aritz Ibañez CC-BY-SA\nGaur egun maskaradetan ikusten dugun Entseinaria, bere beste lau kideekin batera, aitzindaria da. Dantzatzen duen bitartean bere bandera mugitzen du. Maskaradetan zehar, bere funtzio nagusia, branlearen zeremonian egiten diren karakoiltzearen koreografiak eramatea da. Bere izatea dantza horri lotua da. Ezaguna zaigun maskaraden historian zehar, ez da beti Entseinaririk agertu. XIX. mendeko idatzi batek ere ez zuen aipatu. Denek aldiz, orduan, Laborariak bandera eramaten zuela esaten dute. XX. mendearen hasiera itxaron behar da pertsonaiaren berri ukaiteko; baina garai hartan, Basaburuan baizik ez zuela dantzatzen zehazten digu G. Herelle-ek.\nHorrez gain, jakinarazten digu, Entseinariaren tokia Jauna/Andere - Laborari/Laborarisa laukotearekin batera zela orduan. Guilcher-en lanei esker denboran zehar bi Entseinarik utzitako aztarnak identifikatu ahal izan ditugu. Lehenik, 1898ean Sohütan prestatutako maskaradetan bi Entseinari agertu zirela badakigu. Badakigu ere, 1860 inguruan Barkoxeko Salhanka Etxean sortu dantzari batek Funtzio hori betetzen zuela dantzaria zenean. Hori da ezagutzen dugun Entseinaririk zaharrena. Aipatutakoak kontutan hartuz, esan dezakegu, dudarik gabe, Entseinaria Laborariaren erdibitzea dela.\nAgertu zen XIX. mendearen azken hamarkadan, Basaburuko herri zonbaitetan, branlea eramateko betekizun nagusiarekin, branleak berak, bere forma modernoa hartu zuenean. Orduan, lehen aipatutako laukotearekin ibiltzen zen oraindik. 1960ko hamarkadan, gaur egun atxikitzen duen tokia hartu zuen, aitzindariekin batera.


EAJk eta PSE-EEk Gasteizko Legebiltzarrean aurkeztutako DSBEren Lege proposamenaren helburua egungo babesa gehiago murriztea da | LAB SINDIKATUA\nEkintza Soziala Politika soziala EAJk eta PSE-EEk Gasteizko Legebiltzarrean aurkeztutako DSBEren Lege proposamenaren helburua egungo babesa...\nProposamenak ere, prestazioak eskuratzeko modua gogortzen du kasu gehienetan, 2008tik hona pobrezia errealeko arriskuan dagoen eta arretarik jaso ez duen pertsona kopurua % 25 hazi den momentu batean.\nGainera, DSBEren zenbatekoa guztiz askieza da, eman diren murrizketak eta gero. Horrek, egungo araugintzak 2008ko legeak hasieran zituen aurreikuspenetatik %13,5 murriztu du laguntza, 2008 eta 2017 bitartean eros ahalmenean %11,9 galduz.\nLABek hurrengo eskariak luzatzen ditu, idatziz edo eta, Lege Biltzarrean egindako interbentzio desberdinetan egin bezala:\n• DSBEren erreformari buruzko eztabaidak EAEko Babes Sozialeko Ereduari buruzko eztabaida zabaltzen lagundu beharko liguke. Eztabaida honetan agerian utzi beharko litzateke, lan-harremanen eta gizarte segurantzaren alorrean eskumenik ez izateak, Madrilen erabakitako lan-erreformek eta pentsio-murrizketek eragindako ondorioei DSBEren bidez aurre egin behar izatera garamatzala.\n• Jendartea nahiz enplegua prekarizatzeko prozesuari aurre egitea. Prozesu hauen arduradun zuzenak enplegurako politika aktiboak dira, enpresarien neurrira egiten baitira, prekarizazioa sustatuz eta sarituz.\n• Babes Sozialena EAE Europa Batasuneko bataz bestekoaren mailara heltzea.\n• DSBE jasotzeko aukera izan lezakeeen pertsonen %30a prestaziorik gabe ez gelditzeko neurriak finkatu beharko lituzke proposamenak.\n• Txerta dadila proposamenak izan lezakeen genero-eragina.\n• Sistemaren iraunkortasunak ezin du baldintzarik txarrenetan dauden pertsonentzako baliabideak murriztean oinarritu: zerga-erreforma bidezko bat da behar dena, izurrura zigortzearekin batera.\nEsparru honetan dugun atzerakada ekiditeko, agenda politikoaren erdian, prekarietatea eta pobreziaren kontrako borroka kokatzearen garrantzia azpimarratzen dugu. Horretarako, Euskal Herriko Eskubide Sozialen Kartak Herri Ekimen Legegilea Lege Biltzarrean erregistratu du. Bere helburua egungo babes sistema aldatzea da, hobetzeko.


EB-Turkia lankidetza: 3 mila milioi euroko errefuxiatuen instalazioa Turkiarako - EBko berriemailea\nEuropako Kontseiluak begi onez ikusi du Turkiarekiko Ekintza Bateratua, elkarrekiko ardura, elkarrekiko konpromisoak eta betetzean oinarritutako lankidetza agenda integral baten barruan. Europako Kontseiluak Turkiarekin konpromiso politikoa eta finantzarioa areagotzea ere adostu zuen hainbat arlotan. EB-Turkia Ekintza Bateratuko Planean aurreikusten den moduan, EBk berehala eta etengabe laguntza humanitarioa emateko konpromisoa hartu du Turkian.\nEBk finantza baliabide berriak jarriko ditu Turkian laguntzeko behin-behineko babesean Sirian Turkian egoteak suposatzen duen erronkari aurre egiteko. Horretarako, Europako Batzordeak lege esparrua ezartzen ari da - Turkiarentzako Errefuxiatuen Instalazioa -, finantzatutako ekintzak koordinatu eta arrazionalizatzeko, laguntza eraginkorra eta osagarria emateko, aldi baterako babesean dauden eta Turkiako ostalari komunitateetako siriarrei laguntza eraginkorra eta osagarria emateko. Funtsak ahalik eta modu malgu eta azkarrenean emango dira, eta nazioko eta tokiko agintariek Turkia-EB lankidetzaren esparruan zama banatzen lagunduko dute.\nFrans Timmermans Europako Batzordeko lehen presidenteordeak honakoa esan zuen: "Errefuxiatuen krisiari aurre egiteko, erabat argi dago Europar Batasunak Turkiarekin eta Turkiarekin Europar Batasunarekin duen lankidetza areagotu behar duela. Biek batera lan egin behar dugu migrazio-fluxuetan ordena ekarriko duen eta migrazio irregularra geldiarazten lagunduko duen Ekintza Bateratuko Plana ezartzea. Esparru horren barruan, Turkiako Errefuxiatuen Instalazioa ezartzeak gure asmoak ekintza konkretu bihurtzen ditu. Diru hori eguneroko bizitza gehiago hobetzeko laguntza eskaintzea da. Turkian aterpea bilatzen ari diren siriarren baldintza sozioekonomikoak ".\nTurkiako Errefuxiatuen Instalazioa da erantzuna Europako Kontseiluaren deia Turkiari laguntzeko finantzaketa gehigarri esanguratsua lortzeko. 12eko azaroaren 2015an Vallettan egin zen Europako Kontseiluaren bilera informalean eztabaidatu zen, Europako Parlamentuko presidentearen aurrean. Europako Parlamentuarekin lankidetza osoz sortutako Instalazioak koordinazio mekanismo bat emango du, errefuxiatuen eta harrera-komunitateen beharrei modu integral eta koordinatuan erantzutea bermatzeko diseinatuta. Turkiarako Errefuxiatuen Instalazioak guztira 3 mila milioi euroko zenbatekoa koordinatuko du. Instalazioa 1ko urtarrilaren 2016etik aurrera hasiko da laguntzak eta bestelako laguntza ekonomikoak ematen.\nLaguntzaren koordinazioa, osagarritasuna eta eraginkortasuna bermatzeko, Instalazioaren Zuzendaritza Batzordeak orientazio estrategikoa emango du eta zein ekintza finantzatuko diren, zein zenbatekoarekin eta zein finantza-tresnaren bidez erabakiko du. Zuzendaritza Batzordea estatu kideetako eta Turkiako ordezkariek osatuko dute, aholkulari gisa.\nBere kokapen geografikoak Turkia migratzaileentzako lehen harrera eta igarotze herrialde nagusia da. Herrialdean 2 milioi asilo eskatzaile eta errefuxiatu baino gehiago hartzen ditu, munduko kopuru handiena.\nEuropako Batzordeak bat iritsi zen ad erreferenduma Turkiarekin akordioa Joint Ekintza Plana migrazioen kudeaketan lankidetza areagotzea errefuxiatuen krisiari aurre egiteko ahalegin koordinatuan.\nEkintza Planak Europar Batasunak eta Turkiako Errepublikak premia handiz gauzatu beharreko lankidetza ekintza ugari identifikatzen dituzte, erronka komunak modu bateratuan aurre egiteko eta Turkian behar duten jende ugari kudeatzeko ahaleginak osatzeko helburuarekin. babesaren babesa Turkian. Gainera, Europar Batasunak –instituzioek eta bertako estatu kideek– konpromisoa hartu zuten Turkiarekin konpromiso politikoa areagotzeko, Turkiari finantza-laguntza nabarmena emateko, bisatuak liberalizatzeko bide orria betetzeko bizkortzeko eta Turkiarekin atxikitzeko prozesua berriro indartzeko.\nEB-Turkia Ekintza Bateratuko Plana ad referenda adostua\nLankidetza Turkiarekin: Estatu eta Gobernu Buruen bilera informalerako aurkezpena: Lankidetza Turkiarekin 12eko azaroaren 2015an\nEBko Migrazio Agendako prentsa material guztia\nGai erlazionatuak:atxikimendu prozesuaatxikitze prozesua Turkiarekinad erreferendum hitzarmenaad erreferendum hitzarmena Turkiarekinezaugarrifull-imageTurkianTurkiarekin


Azala / Proiektuak / Proiektu aipagarriak / Joko dibertigarriak Getting closer-en\nOso handia da La Rosa-Camino Viejo (El Paso, Canarias) eta Ohkolan koulu (Sari Auramo, Finlandia) ikastetxeetako ikasleek elkarren artean duten distantzia; horregatik erabaki dute erdibideko hiri europar batean biltzea, bi herriak lotzen dituen lerro imajinarioan kokatutako hiri batean. Eta prestatu beharreko bidaia orotan bezala, oraingo honetan ere finantzamendua lortu behar dute eta aurreikusi beharreko guztia aurreikusi.\nProiektu-bidaldi honen koordinatzaileek bi herrietako, espainiar-finlandar nazioetako, ikasleekin osatutako taldeak antolatu dituzte eta lehiaketa bat proposatu diete, talde bereko kide europar guztiak topatzea duena helburu. Lehenengo biltzen den taldea da irabazlea. Horretarako, eta aldez aurretik zein garraiobide erabiliko den adostuta, herri bakoitzeko ikasleek elkarrengana hurbiltzeko egin beharreko bidearen zati bat egin dute.\nAbentura-bidaietan gertatzen den bezala, oraingo bidaia honetan ere gorabehera ugari izan dute bidaiariek eta oso proba zailak gainditu behar izan dituzte, bitakora-kaieran jasota eta bilduta geratu diren probak: ibilbiderik egokiena hautatu dute, koordenatu-sistema bat erabili dute, mapa batean guneak kokatu, igaro diren hiriak esploratu dituzte, meteorologiari adi egon dira, erabilera legaleko monetak eskuratu behar izan dituzte... Proba gainditu bakoitzak, zailtasun mailaren arabera, kreditua ematen zuen bidaiaren hurrengo zatiari ekiteko beharrezkoa zen erregaia erosteko.\nIbilbidea luzea izan den arren eta ikasturte osoa iraun duen arren, taldeek trinko eta sendo eutsi diote zeharkaldi osoan eta eraginkortasunez jardun dute elkarlanean. Komunikazio tresnez baliatuta (txata, posta elektronikoa, bideokonferentzia...) zer behar eta premia zegoen eta etapa bakoitzaren bilakaeran jakinaren gainean egon dira; behaketa-tresnen bidez aireko errekonozimendu irudiak eta leku geografikoen berezitasunak jaso ahal izan dituzte; grabaketa-aparailuen bidez informazio garrantzitsuena eta konprometituena biltegiratu ahal izan dute.\nAzkenik, irabazleak heldu zirela jakin zen; taldekideak elkarren bila ibili ziren eta elkar ezagutu zuten, elkarrenganantz zihoazen ibilian..., elkarrengandik ahalik eta hurbilen egoteko, elkar ukitzeko, baina... nork ipini du pantaila hori tartean? Jarraitzen du


Sugaar Euskal Kultur Mintegia: SUGAAR BERRIRO ERE MARTXAN DA!!\nSugaar Euskal Kultur Mintegia\nSUGAAR BERRIRO ERE MARTXAN DA!!\nAtzerketa garaia amaitu da, eta honekin batera, estresa ere joan egin zaigu. Horregatik, gure ekintzak antolatzera bueltatu gara, gogo biziz, Deustuko Unibertsitatean euskaraz bizitzeko prest zaudeten guztiok gurekin eta gure ekintzekin goza dezazueten.\nZer prestatuko dugun???\nAaaaa, hori zeuek deskubritu behar duzue... Gure ekintzetan parte hartu nahi baldin baduzue, adi egon unibertsitatean zehar jarriko ditugun kartelei, horien bitartez emango baitizuegu beharrezkoa duzuen informazio guztia; eta nola ez, laguntzeko prest baldin bazaudete, pasa zaitezte astearteetan Deusto Kanpusetik (lehengo Gaurgirotik), eguerdiko ordubietan.\nHurrengo batzarra hilabete honetako 23an egingo dugu, iadanik gure hurrengo ekintza burutzen gabilelarik. Ez izan lotsarik eta hurbil zaitezte gugana!!\nEz birritan pentsatu, gurekin kontaktuan jarri nahi baduzue betiko lekuetan aurkituko gaituzue:\nTuenti: Sugaar Euskal Kultur Mintegia\nFacebook: Sugaar Euskal Kultur Mintegia\neta orain Twitterren ere aurkituko gaituzue: @SugaarEKM\nANIMA ZAITEZTE eta BIZI EUSKARAZ!!\nPublicado por Sugaar Euskal Kultur Mintegia en 9:44\nZer da Sugaar taldea?\nSugaar taldea hainbat fakultateko ikasleok Bilboko Deustuko Unibertsitatean euskal kultura bultzatzeko sortu dugun taldea da. Gure asmoa Deustuko Unibertsitatean euskara eta euskal kultura indartzea da, eta horretarako ekimen ugari antolatzen ditugu: unibertsitate barruko ekintzetan kolaboratzea, hitzaldiak, ekitaldiak, kalejirak… Animatu eta parte hartu gurekin!!\n"Baldin egin balitz euskaraz\nhanbat liburu, nola egin\nbaita latinez, frantzesez, edo\nbertze erdaraz eta\nhizkuntzez, hek bezain\naberats eta konplitu\nizanen zen euskara ere, eta\nbaldin hala ez bada,\neuskaldunek berek dute falta\neta ez euskarak"\nAxular. "Gero", 1643\nTribuaren Berbak II